Мўғулистон президентлиги учун сайловларда мухолифат номзоди ғалаба қозонди\n14:22 / 08.07.2017\nМўғулистон президентлиги учун бўлиб ўтган иккинчи тур сайловларда мухолифатдаги Демократик партия номзоди Халтмаагийн Баттулга ғалаба қозонди. Бош Сайлов қўмитаси овоз бюллетенларининг 99,94 фоизини санаб чиққанидан сўнг эълон қилган сайлов натижалари шундай дейишга асос бўлмоқда.\nДП номзоди 610 541 овоз ёки 50,6 фоиз овоз тўплаган. Унинг сиёсий рақиби, ҳукмрон Мўғил халқ партияси номзоди, парламент спикери Миеэгомбин Энхболдни 496 840 киши, яъни сайловчиларнинг 41,2 фоизи қўллаб-қувватлаган.\nАйтиш жоизки, мамлакатнинг энг янги тарихида илк маротаба ташкил этилди.\nМўғулистон давлат раҳбари 4 йил муддатга икки марта сайланиши мумкин. Амалдаги давлат раҳбари Цахиагийн Элбэгдорж иккинчи муддатини якунламоқда.


Ироқ халқаро инспекторларнинг мамлакатга қайтариш масаласини қайта кўриб чиқишга тайёр, агар сўзлашувлар низоларни бартараф этиш бўйича эришилган умумий келишув доирасида бўлса.\n20 январ 2019, Тошкент вақти: 22:55\nБу ҳақда Ироқ Бош вазири ўринбосари Тариқ Азиз бугун Ер саммити ўтаётган Йоханнесбург шаҳрида БМТ Бош котиби Кофи Аннан билан учрашув сўнгида баён қилди. Ироқ расмийсига кўра, Америка Қўшма Штатларининг Бағдод билан музокара олиб боришга иштиёқи йўқ.\n"Вашингтонни ташвишлантираётган муаммо оммавий қирғин қуроллари экан, буни оқилона ҳал қилса бўлади. Агар бу шунчаки Ироққа қарши ҳужум бошлаш учун баҳона бўлса, албатта бунинг иложи йўқ", - дея баён қилди Тариқ Азиз.\nЎз навбатида расмий Вашингтон Ироқнинг ҳеч бир ваъдасига ишониб бўлмаслигини айтмоқда. Бир неча кун олдин Ироқнинг юқори мартабали расмийлари, шу жумладан бош вазир ўринбосари Тариқ Азиз чиқишларидаги оҳанг бошқачароқ эди. Улар БМТ инспекторларининг мамлакатда фаолиятини қайта йўлга қўйилишига ҳожат йўқ дея баён қилишган. Жумладан, Тариқ Азиз агар Америка Қўшма Штатлари Бағдодга қарши ҳарбий ҳужум бошлагудек бўлса Ироқ бунга муносиб тарзда жавоб қайтаришини маълум қилган эди. Азиз бу гапини бугунги учрашув давомида ҳам такрорлади. БМТ раҳбари Кофи Аннан Тариқ Азиз ўртасида бўлган учрашув ҳақида журналистларга ҳеч нарса айтмади.


Бош сахифа > Янгиликлар > Сароб\nСулҳида оддий оилада вояга етди. Ўзи ўқийдиган қишлоқдаги мактабда таҳсил олди. Мактабда ўқиб юрган кезлари тинимсиз ўқиб-изланиб, фанлардан яхши ўзлаштирди. Айниқса, математика унинг жони-дили. Буни сезган ўқитувчиси унга қўшимча дарслар белгилаб, фан сирларини чуқур ўргата бошлади.\nЭнди Сулҳида тенгқурлари эмас, балки мактабда ўзидан юқори синфларда ўқийдиган ўқувчиларни ҳам доғда қолдирадиган бўлди. Бу орада у дастлаб мазкур фан бўйича туман олимпиадасида, сўнг вилоят олимпиадаларида фаол иштирок эта бошлади. Бир кам дунё деганларидек, оилада оддий тракторчи отаси ишлаганлиги, ака-укалари кўплиги сабаб ўқишда жуда қийналди. Қийналса-да, олдинга интилишдан тўхтамади. 9-синфни битириб, қўшни қишлоқда жойлашган касб-ҳунар коллежида тикувчилик йўналиши бўйича ўқий бошлади. Йўқчилик-да, 5-6 километр йўлга эрта саҳарлаб йўлга чиқиб, пой-пиёда ўқишга борар, дарсдан кейин ҳам шу аҳвол. Буни кўрган тенгдошлари орасидан ўзи бунга нима зарур, барибир коллежда яхши ўқиган билан бирор иш қилармиди? Ота-онасининг аҳволи шу бўлса, дея устидан калака қиладиганлар ҳам топилди. Лекин интилувчан қиз ҳеч кимнинг гапига қулоқ солмасдан ўқишдан, изланишдан тўхтамади.\nКоллежни битириб, берилган имкониятлардан оқилона фойдаланган қизгина тадбиркорликка қўл урди. Дастлаб 3 та тикув машинаси олиб, ўзи ва 2 нафар дугонаси билан қўни-қўшнилар берган материалдан кийим-кечак тикиб, хизмат ҳақи эвазига иш бошлади. Орадан ойлар, йиллар ўтди. Сулҳида тикув машиналари сонини кўпайтириб, ўзи аёлларбоп харидоргир кийим-кечаклар тайёрлаб, сота бошлади. Тез орада тилга тушиб, машҳур ёш тадбиркор бўлди. Унинг устидан бир пайтлар кулиб юрганлар мулзам бўлиб қолишди. Бахт келса ҳам қўша-қўша деганларидек, унинг омади юришиб кетди. Машҳур тикувчи, дизайнер, тадбиркор.\nИш юзасидан тадбиркор йигит — Мурод билан танишиб қолди. Ундан маҳсулотлар олиб, олди-берди қила бошлади. Шу-шу бўлдию улар тез-тез учрашиб турадиган бўлишди. Бу орада улар оилавий шарт-шароитлари билан ҳам яқиндан танишди. Хуллас, икки ўртада ўзаро ишонч ва илиқ муносабатлар пайдо бўлиб, турмуш қурадиган бўлишди. Сулҳида оиласи ҳам, ўзи ҳам оддий Мурод билан танишганидан ич-ичидан суюнди. Тўй маросимлари кўнглидагидек, дабдабасиз, чиройли ўтди. Ойнинг ўн беши қоронғи бўлса, ўн беши ёруғ деганларидек, Сулҳида ўз орзусига эришгандек сармаст эди, гўё.\nВақт мисли югурик дарё. Иккала тадбиркор ишларини якдилликда давом эттириб, қасрдай уйлар қуришди. Қўша-қўша машиналар олишди. Шириндан-шакар 2 фарзандли бўлишди. Ҳаммаси кўнгилдагидек кетаётган эди. Лекин бу орада Муроднинг характери ўзгариб, компьютердан бош кўтармай қолди. Интернетдан турли сайтларга кириш билан шуғулланиб, деярли ишга чиқмай қўйди. Бўлмағур "қилиқ"лар чиқариб, оддий калимани билмайдиган одам намоз ўқийдиган одат чиқарди. Тадбиркорлик шиддаткорликни, изланишни хоҳламайдими? Бозори дарров касодга учради. Шунда ҳам унинг парвойи палак. Уйга эса деярли ҳар куни нотаниш, истараси совуқ одамлар келиши кўпайди. Улар ярим тунгача суҳбатлашишади, интернет титкилашади. Шу-шу бўлдию орага совуқчилик туша бошлади. Сулҳида эрининг нега бундай ўзгариб қолганини, умуман кўрмаган-билмаган одамлар билан нега ош-қатиқ бўлаётганини ўйлай-ўйлай охирига етолмасди. Айтса тили, айтмаса дили қийналиб одамови бўлиб қолди. Бу орада эри у тайёрлаган овқатларни ҳаром луқма, дея емай қўйгани унинг эзилган қалбини баттар ларзага солди.\n— Бу нима деганингиз, ўзим тайёрладим-ку овқатни, — дея олди, холос.\n— Ҳижоб киймаган, намоз ўқимайдиган аёлнинг овқати ҳам, ўзи ҳам мен учун ҳаром.\n— Қачондан бери ҳалол-ҳаромни билиб қолдингиз?\n— Сенинг ишинг бўлмасин. Менга ақл ўргатмасдан ўзинг ҳам намоз ўқийсан, ҳижоб киясан, кўчада бегона эркаклар билан гаплашмайсан. Бўлмаса, сен билан орамиз очиқ.\nШу тариқа иккаласи узоқ бақиришди. Сулҳида эридан ўлгудек калтак ҳам еди. Норасида ёш гўдаклар чинқириғи Муроднинг парвойига ҳам келмади.\nНима қиларини билмай қолган Сулҳида тун бўйи ухламасдан ўйлаб чиқди. Наҳот унинг орзулари саробга айланган бўлса? Бор кучи, ғайрати билан меҳнат қилиб қурган тикувчилик корхонасининг аҳволи не кечади? Турмуши-чи? Не-не умидлар, орзулар билан бир ёстиққа бош қўйган, ишонган Мурод акаси у тайёрлаган таомни ҳаром деб тургандан кейин бошқалардан нима умид. Ишонган тоғда кийик ётмайди, деб шуни айтадими? Ўзику майли, бир амаллар, икки нафар норасида нуридийдасининг тақдири нима бўлади?!\nОрадан 10-15 кун ўтмаёқ, Муроднинг кирдикорлари фош бўлди. У бекорга ўзгариб қолмаган экан. Анчадан бери бозорда уни ва бошқа ўзига ўхшаган енгилнинг остидан, оғирнинг устидан юрадиганларни интернет орқали диний экстремистик оқимлар ўзларига оғдириб олишга улгурганди. Улар ўзлари ҳам яхши билмаган гуруҳларга қўшилиб, хорижга кетишга тайёргарлик кўраётганида ҳуқуқ-тартибот органлари томонидан қўлга олинди.\nСулҳиданинг кўзи кеч очилди. Энди қандай қилиб фарзандларига отанг фалончи эди, террористик гуруҳларга қўшилиб, ватанфурушлик қилган, деб айтади. Кўчада, мактабда, ишга борганида эл-улус, маҳалла-кўй орасида қандай бош кўтариб юради? Шуларни ўйлаб, у Мурод билан орани очди. Аммо кеч-да.\nКейинги пушаймон, ўзингга душман. Сулҳида эрининг юриш-туриши, хулқ-атвори ва бегона одамлар уйига тез-тез келаётгани тўғрисида ҳуқуқ-тартибот органларини ўз вақтида огоҳлантирганида, балки фарзандларининг жондай азиз отаси Ватан хоини сифатида суднинг қора курсисида ўтирмасмиди?\nКўрилганлар сони: 4832


ЎзА - Муҳим янгилик: Бугун Ўзбекистон бўйлаб чегаралар очилмоқда\nМуҳим янгилик: Бугун Ўзбекистон бўйлаб чегаралар очилмоқда\n01.03.2018 20:27 Чоп этиш версияси\nБироз олдинроқ Самарқанд вилояти ва Тожикистон Республикасининг Суғд вилояти ўртасидаги “Жартепа” ва “Саразм” ўтказиш пунктлари очилгани ҳақида хабар берган эдик.\nБу қувончли янгилик яна давом этмоқда. Мухбирларимиз Наманган ва Сирдарё вилоятида ҳам ана шундай чегара назорат ўтказиш пунктлари очилаётгани ҳақида хабар йўллади.\nНаманган вилояти Поп туманида Ўзбекистон ва Тожикистон Республикалари сарҳадидаги “Поп” назорат ўтказиш масканининг фаолияти қайта тикланди.\nСарҳад остонасидаги маросим катта байрамга айланиб кетди. Азалдан қон-қардошлик ришталари билан чамбарчас боғланиб кетган ўзбек ва тожик халқи ўртасидаги дўстлик ва ҳамкорлик муносабатлари Ўзбекистон Республикаси Президенти Шавкат Мирзиёев ва Тожикистон Республикаси Президенти Имомали Раҳмоннинг саъй-ҳаракатлари билан янгича асосларда мустаҳкамланаётгани таъкидланди.\n– Ушбу назорат масканининг очилиши узоқ кутилган ва икки қардош мамлакат раҳбарлари томонидан қўйилган муҳим қадамлардан бири бўлди, – дейди Тожикистон Республикаси Суғд вилояти раисининг ўринбосари А.Ёқубий. – Чунки биз, нафақат яқин қўшнилармиз, балки қон-қардошлик ришталари билан боғланган икки тилда сўзлашувчи бир халқмиз. Ўзаро виза тартибини соддалаштириш йўлида қўйилган мазкур қадам халқларимиз ўртасидаги тотувлик ва дўстликни самимий асосларда янада мустаҳкамлайди.\nШоир “Иккиси бир байт ғазалдан ўзбегим тожик билан” деб ёзганидек, азалий анъаналарни соғинган маросим қатнашчилари тўкин дастурхон атрофида ушбу тарихий кунни кўтаринки кайфиятда байрам қилди.\nСирдарё вилоятининг “Ховособод” ҳамда Суғд вилояти “Зафаробод” чегара ўтказув пунктларининг тантанали очилиш маросими бўлиб ўтди.\n“Ховособод” чегара ўтказув пунктидаги чегара тўсиғи очилиб, карнай-сурнай, мусиқа садолари остида қўшни Тожикистон делегацияси Ўзбекистонга ташриф буюрди. Меҳмонлар нон-туз билан қарши олинди.\n– Йигирма йилдан буён Тожикистонда яшаётган қондошларим билан дийдорлашмаган эдим, – дейди халқ депутатлари Сирдарё вилояти Кенгаши депутати Али Холназаров. – Амаким Мамадали Тўйчиев билан чегарада қучоқлашиб кўришдик. Бошимизни бошимизга қўйиб роса йиғлашдик. Шу кунларга етказганига Яратганга ҳар қанча шукроналар айтсак кам.\nТожикистонлик қардошларга совғалар улашилди. Катта саҳнада ўзбек ва тожик куй-қўшиқлари, рақслари ижро этилди. Меҳмон ва мезбонлар тўкин дастурхон атрофида дилдан суҳбатлашди. Даврада “Хуш келибсиз!”, “Хуш омадед!” деган тавозели каломлар баралла янгради.\nЎзбекистонликлар ҳам Тожикистонда муносиб кутиб олинди. Бу ерда ҳам тантанали маросим бўлиб ўтди. Ўзбек мақомлари, тожик тароналарига эш бўлиб кетди. Ҳар икки халқ вакиллари биргаликда рақсга тушди.\n– Аллоҳга минг шукур, бугун 20 йиллик узилиб қолган биродарлик, дўстлик, яхши қўшничилик алоқалари қайта тикланди, – дейди тожикистонлик Музаффар Маъмуров. – Яёв келиб-кетса бўладиган жойдаги сингилларим Гулчеҳра ва Зулфияни бағримга босиш насиб этганига минг шукур. Бирини 22, иккинчисини 20 йил муқаддам келин қилиб Ўзбекистонга узатган эдик. Мана шунча вақт ўтиб дийдорлашиш энди насиб этди.\nУшбу мақола ЎзА обуначиларига тақдим этилган янгиликнинг бир қисми бўлиб веб сайтда қисқартирилган шаклда чоп этилди.\nҲотам Мамадалиев (сурат), Фурқат Тошматов (сурат), ЎзА


Фармонда маданият ва спортни ривожлантириш муаммоларини комплекс ҳал этиш, жисмонан соғлом, маънавий жиҳатдан бой ва баркамол шахсларни тарбиялаш учун шарт-шароитлар яратиш, соғлом турмуш тарзи ва спортга муҳаббат туйғусини сингдириш, аҳолининг маданий ва эстетик талаб-эҳтиёжларини янада тўлароқ қондириш, шунингдек, маданият ва спорт соҳасини бошқаришни такомиллаштириш, бу соҳада давлат сиёсатини амалга оширишни мувофиқлаштириш даражасини кўтариш янги вазирликнинг асосий вазифалари этиб белгиланган.\n“Озодлик” мухбири мутахассисларнинг ушбу фармонга муносабатини ўрганишга ҳаракат қилди.\nЎзини Акбарбек деб таништирган спорт журналисти айни фармонни ижобий қадам ўлароқ баҳолади.\n“Спорт қўмитаси янги вазирликнинг таркибий қисмига айлантирилгани жуда яхши. Зеро, энди спортга эътибор вазирлик мақоми даражасида бўлади”, - деди у.\nЎзбекистон воллейбол федерацияси вице-президенти Вера Дюнованинг фикрича, янги вазирлик фаолияти уни ким бошқаришига боғлиқ. Агар вазирликни маданият вакили бошқарса, у ўз соҳасига кўпроқ эътибор қаратади ёки аксинча бўлиши мумкин. Бундан ташқари, шу вақтгача спорт соҳасига ажратилган маблағ энди иккига бўлинади.\nСпорт қўмитаси ва Маданият ишлари вазирлиги мулозимларининг ушбу фармонга муносабатини ўрганишнинг иложи бўлмади. Улар фармон асосида Вазирлар Маҳкамасининг қарори чиқишини кутаётганини билдирди.


Ўтган йилнинг 24 сентябрь куни, Қарағанда вилоятида ўтказилган терроризмга қарши машғулотлар чоғида қўмондон махсус қўшинларга кўрсатма бермоқда. (Қозоғистон Ички ишлар вазирлиги)\nОСТОНА – Қозоғистон 2018-2022 йиллар учун мамлакат миқёсида экстремизм ва терроризмга қарши курашиш бўйича давлат дастурини ишлаб чиқди, деб хабар берди 10 февраль куни бош вазир матбуот хизмати.\n«Давлат дастурини амалга ошириш учун ажратилган умумий ҳаражатлар 286,6 миллиард қозоқ тенгесини (866 АҚШ доллари) ташкил этади», дейилади Алоқа ва ахборотлаштириш вазирлигининг «Очиқ ҳукумат» веб-саҳифасида эълон қилинган баёнотда.\n«Давлат дастури тўрт вазифани қамраб олади: экстремизмнинг олдини олиш, радикаллашувни камайтириш, режалаштирилган террорчилик ҳужумларини тўхтатиш ва содир этилган террорчилик ҳужумларига қарши амалий чоралар кўриш», дейди таразлик сиёсатшунос Руслан Сексенбаев Карвонсарой нашрига.\nБош вазир идораси берган хабарга кўра, давлат дастурини ишлаб чиқишда Норвегия, Финляндия, Канада, АҚШ ва Бирлашган Араб Амирликларида терроризмга қарши курашишда қўл келган ижобий тажрибалар инобатга олинган.\nАвтобусда терроризмга қарши постер, Остона, 8 февраль. Бутун Қозоғистон бўйлаб терроризм ҳақида огоҳлантирувчи варақалар автобуслар, дўконлар ва кўчаларда жойлаштирилган. (Александр Богатик)\nКузатувчиларга кўра, дастур аввалги терроризмга қарши давлат дастурининг мантиқий давоми бўлиб, тобора ўсиб келаётган терроризм ва экстремизмга тўсқинлик қилиши керак.\nЭкстремизмнинг олдини олиш\n«Шубҳали диний мактабларда таълим олаётган Қозоғистон фуқаролари радикал ғоялар манбаига айланишда давом этмоқда», дейилади дастур ҳужжатида.\nШу сабабдан Қозоғистонда ёшларнинг диншунослик фанини ўрганишига эътибор қаратилади.\nШу билан бирга, ҳукумат интернетда терроризм ва экстремизмни тарғиб қилувчи материалларни аниқлаш ва уларни блоклаш учун замонавий техник воситаларни ўрганиш ва қўллашни режалаштирмоқда.\n«Бу ерда сўз экстремизм ва терроризм тарғиботини аниқлаш учун Гап ОАВ, ижтимоий тармоқлар ва веб-саҳифаларни мониторинг қилишда муҳим инсон ресурслари ва янги компьютер дастурларидан фойдаланиш ҳақида кетмоқда», дейди Сексенбаев.\nҲукумат суд қарорлари ва ваколатли давлат органларининг буйруқлари асосида интернетдан тақиқланган материалларни олиб ташлайди, деди у.\nЎтган тўрт йил мобайнида ҳукумат 440 нафар ёлланган қозоғистонлик экстремистларга чет элдаги экстремистик амалиётлар кенг тарқалган жойларга кетишга йўл бермади, дейилади давлат дастурида.\n«Кўрилган чораларга қарамай, қозоғистонлик фуқароларнинг хорижий давлатлардаги террорчилик амалиётларида қатнашиши катта муаммо бўлиб қолмоқда», дейилади дастур баёнотида.\nҲуқуқни муҳофаза қилиш органлари Сурия ва Ироқдан енгилиб қайтган жангариларга алоҳида эътибор қаратадилар, дейди Чимкентдаги «Алтын Карлыгаш» нодавлат ташкилоти раҳбари Лейла Байманова.\n«Барча бу таҳдидни тушунади», дейди у Карвонсарой нашрига. «Жангарилар Қозоғистонга қайтиб ҳуқуқни ҳимоя қилиш органлари назаридан четда қолишса, вақти соати етган бомбага айланиб қолишади. Эртами-кечми улар терроризм йўлига қайтадилар».\nЯнги давлат дастури «муайян шахснинг радикаллашув даражасига қараб» таъсир чораларини белгилайди, деди у ва иккита турли мисолни келтирди.\nБиринчи марта экстремистик материалларни ўқишни бошлаганлар жиноий жавобгарлик ҳақида огоҳлатириладилар ва қаерда яхши диний таълим олиш мумкинлиги тўғрисида маълумот оладилар, дейди Байманова.\nАммо «экстремизм ва терроризмга нисбатан бир неча маротаба хайрихоҳлик билдирган рецидивистга нисбатан таъсир чоралари анча жиддий бўлади», дейди у.\nТеррорчилик ҳаракатларни аниқлаш ва тўхтатиш\nРежалаштирилган террорчилик ҳаракатларнинг олдини олишда потенциал террорчиларни қидириш учун профилактика усулларини ишлаб чиқиш ва қўллаш давлат дастурида муҳокама қилинмоқда.\nПрофиллаш тизими Қозоғиситонда илк бор ўтган йили ЭХПО-2017 даврида қўлланилди.\nЎшанда маъмурий полиция бўйича қўмита раиси Талгат Мусаканов Карвонсарой нашрига «профиллаш – шахснинг ташқи кўриниши, нутқи, ҳатти-ҳаракати ва хулқига асосланиб, унинг ҳаракатини башорат қилиш усули» эканлигини айтган эди.\nДавлат дастури полицияга террорчилар режалари ҳақида маълумот берганларга имтиёзлар тизимини ҳам кўзда тутади.\n«Мен бу чорани самарали деб биламан. Фақатгина фуқаролик масъулиятига ишониб қолиш ҳам мумкин эмас», дейди Уральскда жойлашган сиёсатшунос Евгений Крючков Карвонсарой нашрига.\nНақд пул мукофоти ва полицияга террорчилар режаларини фош этишда ёрдам берганларни ҳимоя қилиш террорчилик ҳужумларни олдини олишда энг яхши чора, дейди у.\nЭкстремизм ва терроризмга қарши курашда иштирок этадиган полиция ходимлари сони ҳам ошади, аммо ҳозирча расмийлар полиция зобитларининг аниқ рақамларини айтмаганлар.\nТерроризмга қарши кураш чораларини моделлаштириш\nДавлат дастурида тўртинчи вазифани бажариш – террорчилик ҳужумига аниқ белгиланган жавоб қайтариш учун – барча босқичдаги мактабларда ўқувчи ва йўриқчилар билан назарий ва амалий машқлар олиб борилади.\n«Бундай машғулотлар мактаб ва университетларда олиб борилмоқда», дейди Жамбулда жойлашган «Согласие» нодавлат ташкилоти раиси Олег Дорунов. Бу машқлар «мажбурий бўлади ва мунтазам равишда ўтказилади», деб қўшимча қилди у.\nДавлат дастурида терроризмга қарши дарсларни вилоятлар ва давлат миқёсида ўтказиш кўзда тутилмоқда, деди у.\n«Машқлар давомида фалон шаҳарда террорчилик ҳужуми бўлди деган сохта буйруқ берилади ва у ерга полициядан то қутқаришгача бўлган масъул давлат ташкилотлари етиб борадилар», деди Дорунов. «Бу машғулотлар иложи борича ҳақиқий воқеаларга яқин бўлади ва тегишли органларнинг терроризмга қарши кураш бошқармалари томонидан мувофиқлантирилади».


Хитойлик олимлар коронавирус аломатларида ўзгариш борлигини аниқлади - Zamin.uz\n17:10 / 07.03.2020\nХитойлик олимлар коронавирус инфекциясининг клиник белгиларидаги ўзгаришлар пайдо бўлганини аниқлади. Касаллик аломатлари аввалроқ касал бўлганларда аниқроқ кўринмоқда, деб хабар беради Social Science Research Network порталига таяниб Дарё нашри.\nТадқиқотчилар Ухань халқ шифохонасида 89 нафар беморни икки гуруҳга бўлиб ўрганди. Биринчи гуруҳдан 16—22 январь кунлари касалликни юқтириб олган 31 нафар бемор, иккинчисидан 23—29 январь кунлари касалликка чалинган 58 киши ўрин олган.\nБиринчи гуруҳдаги беморларда юқори тана ҳарорати, ҳолсизлик, мушакларда оғриқ, шунингдек, лимфоситлар даражасининг камайиши кузатилмоқда. Иккинчи гуруҳдаги беморларда эса касалликнинг ушбу аломатлари кузатилмаган ёки суст бўлган. Бироқ бошқа аломатлар: йўтал, чанқоқ, ич кетиш ва кўкракда оғриқ кузатилган.\nОлимларнинг фикрича, янги турдаги коронавирус секин-аста гриппга ўхшаш вирусга ўзгариши мумкин. Шунингдек, у узоқ вақт давомида танада ўзини намоён қилмай тура олади.\nЖаҳон соғлиқни сақлаш ташкилоти маълумотига кўра, 6 март ҳолати бўйича коронавирус билан касалланганлар сони 100 минг нафардан ошган. Шунингдек, ЖССТ коронавирус сабаб юзага келадиган дорилар танқислиги ҳолатига тайёргарлик кўрмоқда.\nХитой коронавирус «Замин» янгиликларини «Вконтакти»да кузатиб боринг\n10-03-2020, 18:09, Дунё\n28-02-2020, 18:30, Дунё


Пахта - ризқу рўзимиз - Fitrat.uz\nБош саҳифа / Мақолалар / Пахта – ризқу рўзимиз\nПахта – ризқу рўзимиз\nOktabr 15, 2018\tПахта – ризқу рўзимизda fikr bildirishni o'chirish 121 Кўришлар\nДиёримизда олтин куз фасли бошланди. Азал – азалдан ушбу давр пишиқчилик, мўл ҳосилни йиғиш ва сарфланган меҳнат самарасини кўриш мавсуми ҳисобланади. Ушбу фаслда ризқу- рўзимиз ва оқ олтинимиз бўлган пахта ҳосилини териш ишларига киришилади. Йил бўйи фермер ва дехқонларнинг тинимсиз меҳнатларидан етилган ҳосилни йиғиштирадиган пайт келди. «Ҳашар элга ярашар» деганларидек, ҳар биримиз далалардаги ҳосилни нес – нобуд қилмасдан йиғиш ишларида муносиб ҳиссамизни қўшишимиз керак. Нуроний отахон ва онахонлар дуо-ю хайрлари ва саховатпешалар эса беғараз ёрдамлари билан пахтакорларга камарбаста бўлишлари мақсадга мувофиқдир.\nҚуръони Каримда бу хақида: «… Бас, хайрли (савобли) ишларда бир — бирингиздан ўзишга ошиқингиз…» дея марҳамат қилинган (Моида сураси 48-оят).\nҲадиси шарифда: «Киши дарахт ёки экин экса, Аллоҳ таоло ҳосил мислича унинг номаи аъмолига ажру савоб ёзади», дейилади (Имом Ахмад ривояти).\nШу боис ҳосилни йиғиб териш мавсумини савоб ишлар фасли дейилиши ҳам бежиз эмас.\nДеҳқоннинг баракали касби туфайли халқимиз дастурхони тўкин бўлади. Меҳнатсевар деҳқонларнинг юрт мўл-кўллиги ва халқимиз фаровонлиги йўлида қилган эзгу ишларини Яратганнинг ўзи юксак мукофотлашини қуйидаги оятда таъкидлаб, бундай дейди: «Эзгу иш қилганларга чиройли нарса (Жаннат) ва зиёдалик (Аллохниннг дийдорини кўриш) бордир» (Юнус сураси 26-оят).\nЖаннатмакон диёримизнинг меҳнаткаш бободеҳқонлари, миришкор боғбонлари, серғайрат фермерларимиз ва қишлоқларимиздаги тиним билмас барча меҳнаткашлар йиғим – терим мавсумига жиддий ҳозирлик кўришди. Улар имон эътиқод ва ихлос билан Яратгандан ҳосилга қут – барака сўрамокдалар. Ҳозир ҳосилни нес – нобуд қилмай бус – бутун йиғиш учун ҳар дақиқани ғанимат билишимиз даркор. Ризқу -рўзимизни меҳнат орқали талаб қилиш муҳим ишдир. Ҳазрати Одам аллайҳиссалом ҳам деҳқончилик билан шуғулланганлар. Бу касб Ул зотдан бизга мерос бўлиб қолган. Инсон ўзи оиласини ҳалол ризқ – рўз билан таъминлаши йўлида саъй – ҳаракат қилиши ва керак бўлса бу борада машаққат тортиши энг савобли амаллардан биридир.\nПахта ризқу – рўзимиз. Серқуёш ўлкамизда пахта етиштирилиши ҳам улуғ неъматдир. Эгнимиздаги кийим — бош, кундалик ҳаётимизда фойдаланиладиган зарур буюмлар ҳам айнан пахтадан ишланади. Ҳатто, инсон дунёдан ўтгач, охират сари кузатилар экан, унинг устида ана шу пахтадан бўлган оппоқ мато либос бўлади. Ўзини шу муқаддас Ватаннинг фаровонлиги учун дахлдор ва масъул деб биладиган ҳар бир фуқаро пахта ва бошқа ҳосилларнинг йиғим – терими савобли иш эканини нафақат яхши англайди, балки шунга муносиб улушини қўшади. Шунинг учун ўзини шу муқаддас Ватанга фуқаро деб билган ҳар бир инсон ушбу улуғ масъулиятни ҳис этиб, пахтанинг ҳар бир толасини териб олиш учун уюшқоқлик билан ҳаракат қилиши лозим бўлади. Хулоса қилиб айтганда, пахта тирикликда ризқ, дунёдан ўтганимизда охират либоси бўлади. Ана шундай ҳосиятли экинни заминимизда ундиргани учун Яратганга шукроналар айтамиз. Аллоҳ таоло пахта хирмонимизга улкан барака ато этсин.\nЗангиота туман «Имоми Аъзам»\nАввалги 12.10.2018 й. Ширк – кечирилмас гуноҳ\nКейинги Ғийбат фақат тилдами?!\nIyun 1, 2018\t6,984


11:01 / 07.11.2018 4551 pdf Ўқиш режими + -\nАқийда бўйича Аҳли сунна вал жамоа мазҳабининг йирик намоёндалари бўлган фиқҳий мазҳаблар имомларининг ҳар бири ўзига хос фиқҳий ижтиҳод қилганлари ва қуйида зикр қилинадиган бошқа сабабларга кўра фиқҳий мазҳабларда хилма-хиллик юзага келган. Буни баъзи кишилар «динга зарар келтирувчи шахсий хилофлар» деб ўйлайдилар ва ўзларича танқид қиладилар, қоралайдилар. Гоҳи-гоҳида фиқҳий мазҳабларни инкор қилиб, мазҳабсизликка чақирувчилар ҳам чиқиб туради. Улар доимо жуда ҳам озчиликни ташкил этиб, маълум бир тоифага мансуб кишилар бўлади. Бундай кишилар асосан фиқҳдан бехабар, илм остонасига эндигина қадам қўйган ёки ҳақиқий илмдан бебаҳра қолган одамлар бўлади. Улар ўзларича, фиқҳий мазҳабчиликни айб ва нуқсон деб биладилар, ўз фикрларини исботлаш мақсадида ҳатто улуғ мазҳаббоши имомларга тил теккизишгача етиб борадилар.\nБу ҳақда Робитатул Оламил Исломий фиқҳ академияси мудири, фазилатли доктор Аҳмад Муҳаммад Муқрий ўз мақолаларидан бирида шундай ёзадилар: «Вақти-вақти билан Ислом фиқҳини ўз ижтиҳодлари ва илмлари ила бойитган мужтаҳид имомлар, атоқли уламоларга қарши танқидларни эшитиб турамиз. Одатда бундай танқидлар уламоларни танқид қилиш у ёқда турсин, балки уларнинг мазҳаблари, усуллари ва қоидаларига назар солишга ҳам қурби етмайдиган, эндигина талаби илмни бошлаётган кишилар тарафидан бўлади».\nБу фикрни уламоларнинг ҳаммалари қўллаб-қувватлайдилар. Аввал ҳам, ҳозир ҳам ғайратли уламолар фиқҳий мазҳабларни инкор қилувчи тоифа ва шахсларга раддиялар бериб келишган. Жумладан, суриялик машҳур олим Муҳаммад Саъийд Рамазон Бутий мазҳабсизликка чақирувларни «Исломдаги энг хатарли бидъат» деб биладилар. У киши мазҳабсизликни «динсизликка олиб борувчи кўприк» деб атайдилар. Бошқа уламолар ҳам шу қабилдаги фикрларни қувватлайдилар. Мазҳабни инкор қилувчилар: «Қуръон ва суннат турганда, уларга амал қилмай, яъни Аллоҳнинг ва Унинг Расулининг айтганини қилмасдан, Абу Ҳанифанинг айтганини қиламизми?» дейишади.\nШунингдек, улар: «Мазҳаблар Расулуллоҳ соллаллоҳу алайҳи васаллам вақтида бўлмаган, демак, бидъат нарса, шунинг учун унга амал қилиш керак эмас», дейдилар. Яна улар: «Мазҳаблар ихтилофга сабаб бўлади, шунинг учун уларни инкор қиламиз», дейишади ва ҳоказо.\nЎз навбатида, мазҳаб тарафдорлари ҳам мухолифларга қаттиқ зарба берадилар. Уларни турли айблар билан айблайдилар. Оқибатда орада келишмовчилик, уриш-жанжал чиқади. Ҳозирги пайтда ҳам шундай ҳолатлар учраб турибди.\nАввало, фиқҳий мазҳабга амал қилиш «Қуръон ва суннатни тарк қилиб, ўзимизга ўхшаш бир инсоннинг айтганига амал қилиш» дегани эмас. Фиқҳий мазҳабларимиз раҳнамолари Аҳли сунна вал жамоа ақийдавий мазҳабининг кўзга кўринган алломаларидир. Улар ақийда бобида ҳеч қандай хилоф қилганлари йўқ, қилишлари мумкин ҳам эмас. Демак, шундай катта уламолар кишиларни Қуръон ва суннатга амал қилмасликка, ўзларининг фикрларига чорлашлари умуман мантиққа тўғри келмайди.\nФиқҳий мазҳаб имомлари Қуръон ва суннатни кишиларга осонлик билан тушунтирган ва уларга амал қилиш йўлларини мусулмонларга ўзига хос услуб билан баён қилиб берган катта алломалардир. Улар ҳеч қачон ўзларига ортиқча илоҳийлаштириш ёки қандайдир устунликни талаб қилмаганлар. Балки ўз меҳнатлари, илм, одоб ва тақволари билан мусулмонлар эҳтиромига сазовор бўлган зотлардир.\nУламоларимиз, фиқҳий мазҳаблар имомларини ва уларнинг ишларини қуйидаги мисол билан тушунтирадилар:\nБу дунёдан яхши яшаб, яхши ўтиш худди тоғнинг чўққисига эсон-омон чиқишга ўхшайди. Қуръон ва суннат ўша чўққига чиқишни кўрсатадиган харита ва қўлланмадир. Мазҳаб имомлари эса ушбулардан фойдаланиб, чўққига чиқишнинг энг осон ва бехатар йўлини топиб, белги қўйиб, осонлаштириб қўйган кишилардир.\nФиқҳий мазҳабларни инкор қилувчилар эса ўша тоғнинг тагига келиб, харита ва қўлланмани олиб, ўзига янги йўл топиб, чўққига чиқишга ҳаракат қилаётган одамга ўхшайди. Илми, кучи, имконияти бўлса, чўққига чиқиш эҳтимоли бор. Бўлмаса, қулайди. Чўққига чиқишга ёрдам берадиган илм, куч ва имконият эса камида мазҳаббоши имконига тенг ёки ундан кўпроқ бўлиши керак. Энди тушунарли бўлган бўлса керак?\nМазҳаблар Расулуллоҳ соллаллоҳу алайҳи васалламнинг вақтларида бўлмаган, деган эътироз ҳам шунга ўхшаш. Бу гап ақийда, ибодат бобида айтилса, тўғри бўлади. Аммо услуб, тушуниш, баён қилиш бобида бу гап тўғри келмайди. У вақтда Қуръон китоб шаклида бўлмаган, барча Қуръонларни куйдирайлик, дейилмайди-ку?! Шунингдек, тафсир, ҳадис каби илмлар, уларга тегишли китоблар ва яна кўп нарсалар илк босқичда бўлмаган.\nМазҳабдаги ихтилофларга келсак, бу алоҳида масала. Аввал қайд қилинганидек, ақийда бобида ихтилоф қилиш дуруст эмас, шунинг учун бу нарса Қуръон ва Суннатда тўлиқ баён қилинган. Шунингдек, динимизнинг асл рукнларида ҳам хилофга йўл қўйиш дуруст эмас. Қуръон ва Суннатда бунинг ҳам баёни келган. Ҳеч ким ижтиҳод ҳам қила олмайди, ихтилоф ҳам. Ҳеч ким беш вақт намознинг тўрт ёки олти вақт бўлишини айтмаган ёки ҳажни зулҳижжадан бошқа ойга кўчириш, Арафотдан бошқа жойда вуқуф қилишни ўйлаб ҳам кўрмайди.\nБиз «фиқҳий ихтилофлар» деб айтаётган масалалар давр, жамият, ҳаёт тарзи ўзгариши билан ўзгариб турадиган ва асосан шаклий нарсаларда учрайдиган воқеълик, холос. Ва мазкур нарсаларда турли-туманлик бўлишининг ўзи табиийдир. Бу борадаги ихтилоф зарардан кўра фойда келтиради.\nУламоларимиз Расулуллоҳ соллаллоҳу алайҳи васалламнинг «Умматимнинг ихтилофи раҳматдир», деган ҳадисларини худди шу фиқҳий ихтилофларга тегишли, дейдилар.\nДунё собит ва ўзгарувчан нарсалардан иборат. У собит нарсаларнинг саботи ва ўзгарувчан нарсаларнинг ўзгариши билан обод. Ўзимиз яшаб турган ер куррасини олиб кўрайлик. Унда катта, маълум ва машҳур уммонлар, қуруқликлар, денгизлар ва юксак тоғлар бор. Улар собит турадилар. Агар ўзгарувчан бўлсалар, асло яхши бўлмайди, дунёнинг низоми бузилиб кетади.\nШунингдек, мазкур нарсалар билан бирга яна сой ва дарёлар, кичик дарахтзорлар, ер майдонлари ва ҳоказолар бор. Улар ўзгариб туради. Чунки ҳаётнинг ўзи шуни тақозо қилади. Дунё уларнинг ўзгариши билан ободдир.\nХудди шунингдек, динда ҳам собит нарсалар бор. Улар ўзгарувчан бўлиши мумкин эмас. Масалан, ақийда масалалари. Бугун Аллоҳга ёки иймон келтириш лозим бўлган бошқа нарсаларга ишониб туриб, кейин уни ўзгартириб бўлмайди.\nШунингдек, диннинг рукни ҳисобланган, асосни ташкил этган нарсалар ҳам собит бўлади. Бундай масалаларни Аллоҳ таолонинг Ўзи батафсил баён қилиб, инсоннинг аралашувига йўл қўймаган.\nҲаёт ўзгариши билан ўзгариб турадиган масалаларни эса бўш қўйиб, мусулмонлар ақлларини ишлатиб, ижтиҳод қилишларига йўл очиб берган. Фиқҳ уламолари асосан худди мана шу масалаларда ижтиҳод қиладилар. Уларнинг ҳужжат ва далилларни тушуниш даражаларига, масалани ҳал этиш услубларига қараб ижтиҳодларининг натижаси турлича бўлади. Биз эса буни «ихтилоф» демоқдамиз.\nУлуғ мужтаҳидларимиз Қуръони карим ва Суннати набавия асосида, шариат қоидаларини маҳкам тутган ҳолда ҳар замон ва маконга салоҳияти бор Ислом динининг ғоялари, мақсадлари, инсонларнинг имконлари ва эҳтиёжларини ҳам ҳисобга олиб иш юритганлар. Келинг, бу фикрни тасдиқлаш учун бир мисол келтирайлик:\n1. Фиқҳий китобларимизда олди-сотди масалаларига кенг ўрин берилади. Чунки бу иш асосан ризқ топишга қаратилган, ризқнинг ҳалол бўлиши учун эса иш шариатга мувофиқ бўлиши керак. Савдода «хиёр» деган нарса бор. Яъни бир киши бирор нарсани сотиб олса, ўзаро келишувга биноан, маълум муддатда савдодан айниб, сотиб олган нарсани эгасига қайтариб бериш ихтиёри «хиёр» дейилади. Бу жуда кенг масала бўлиб, фиқҳ китобларида батафсил муҳокама қилинади.\nШу бобда «Харидор сотиб олган кийимни хиёр даврида қора рангга бўяб қўйса, сўнг эгасига қайтариб берса, қора рангга бўялгани нуқсонми ёки зиёда, фазлми?» деган савол тушган. Шунга биноан, қора рангга бўяш нуқсон бўлса, қайтиб бераётиб, сотувчига нуқсоннинг ҳақини қўшиб бериши, зиёда бўлса, ўз ҳақини сотувчидан олиши керак.\nУшбу саволга жавоб излаб, эски фиқҳ китобларига мурожаат қилсак, баъзиларида: «Хиёр вақтида қорага бўяш зиёдадир», дейилган. Бошқаларида эса бу иш нуқсон деб баҳоланган. Бир саволга икки хил жавобни кўриб: «Оддийгина саволга икки хил жавоб! Фақиҳлар ихтилоф қилиш учун дунёга келишган экан-да ўзи!» дея жиғибийрон бўласиз. Лекин шошманг, азизларим. Агар сиз мазкур китоблар кимники ва қачон ёзилгани ҳамда бошқа маълумотларни ўргансангиз, ҳамма нарса аниқ-равшан бўлади. Фақиҳларни айблашга ҳеч қачон шошмаслик керак, улар ҳужжатсиз, далилсиз бирор иш қилмайдилар. Кийимни қорага бўяшни зиёда ва фазл дея ҳисоблаган уламолар аббосийлар ҳукмронлиги даврида яшаган зотлардир. Маълумки, аббосийлар қора рангни ўзларига шиор қилиб олган эдилар. Қора рангли нарса у даврда жуда қадрли ҳисобланарди. Шунинг учун ҳам бу уламолар ўз даврларининг талабларидан келиб чиқиб: «Кийимни хиёр вақтида қорага бўяш зиёда ва фазлдир», деб фатво берганлар.\nУларга қарама-қарши фатво чиқариб, «Кийимни қорага бўяш айб ва нуқсондир», деган уламолар аббосийларга мухолиф ҳукмдорлар даврида яшаганлар. Улар ҳам ўз шароитларидан келиб чиқиб фатво берганлар. Демак, икки тарафнинг фатвоси ҳам ўз замонаси учун тўғри ва ўринли. Бунинг нимасини ихтилоф дейиш мумкин?\n2. Шунингдек, уламоларимиз фатво чиқаришда ўзлари яшаб турган юрт ва жамиятнинг шарт-шароитларини ҳам эътиборга олганлар.\nМисол учун, имом Шофеъий Ҳижозда яшаб турган пайтларида ўзлари маълум фатволар чиқарган масалалар бўйича Мисрда яшаб турганларида мутлақо ўзгача фатволар чиқарганлар. Буни ҳам ихтилоф деб бўлмайди.\nСиз билан бизга ихтилоф бўлиб кўринаётган нарсаларнинг ўзига яраша сабаблари бор. Бу нарсалар алоҳида китобларда батафсил баён қилинган. Биз эса яна бир-икки кичик мисол келтириш билан кифояланамиз.\n3. Ҳаммамизга маълум ва машҳурки, таҳоратда бошга масҳ тортиш фарз. Ҳамма бошига масҳ тортади. Аммо фиқҳ имомлари бу масаланинг энг нозик жиҳатларигача ўрганишган. Одамлар тарафидан тушган ёки тушиши мумкин бўлган «Бошнинг қанча қисмига масҳ тортиш фарз?» деган саволга жавоб беришган. Шу жойда жавоблари икки хил чиққан.\nИмом Абу Ҳанифа: «Бошнинг тўртдан бир қисмига масҳ тортиш фарз», десалар, имом Шофеъий «Ҳаммасига масҳ тортиш фарз», деганлар.\nИмом Абу Ҳанифа айтадилар: «Би руъусикум»даги «бо» ҳарфи араб тили қоидалари бўйича «баъзи» маъносини англатади. Шунинг учун оятнинг маъноси – бошингизнинг баъзисига масҳ тортинг, дегани бўлади. «Баъзи» дегани тўртдан бири, дейилишига сабаб эса – Пайғамбаримиз алайҳиссалом бир жойда таҳорат қилганларида саллаларининг остидан бошларининг олд қисмига масҳ тортганликлари ривоят қилинган».\nИмом Шофеъий эса: «Би руъусикум»даги «бо» ҳарфи араб тили қоидасига кўра илсоқни, яъни ёпишишни билдиради. Оятнинг маъноси – бошингизга қўлингизни ёпиштириб масҳ тортинг, дегани бўлади. Пайғамбар соллаллоҳу алайҳи васаллам ҳам доимо бошларининг ҳаммасига масҳ тортиб юрганлар», дейдилар.\nИмомларнинг баҳси эса фақат илмий баҳс бўлиб, баъзан ўрни келганда ишлатиш учун захира бўлиб қолади. Шунингдек, фақиҳларимизнинг араб тили қоидалари, ҳарфларнинг далолатлари асосида турлича тушунишлари бошқа масалаларда ҳам бўлган.\n4. Талоқ қилинган аёл идда ўтириши лозимлигини ҳамма билади. Аммо идданинг муддати ҳақида бир мазҳаб уламоларидан сўрасангиз, «Уч марта ҳайз кўргунча», дейишади, иккинчи мазҳаб уламолари эса: «Уч марта ҳайздан поклик муддати ўтиши керак», дейишади.\nМасала битта, лекин нима учун жавоб ҳар хил? Ёки далиллар ҳар хилми? Далилга келсак, икки томон учун ҳам Аллоҳ таолонинг «Вал муталлақоту ятараббасна би анфусиҳунна саласата қуруъ» – «Талоқ қилинган аёллар ўзларича уч қуруъ кутадилар», деган ояти каримаси асос бўлган.\nАслида сабаб қуйидагича: жавобнинг турлича бўлиши «қуруъ» сўзидан келиб чиққан. Бу сўз араб тилида икки маънони – ҳам «ҳайз» ва ҳам «ҳайздан поклик» маъноларини англатади. Демак, имомларнинг айримлари ўша сўздан ҳайз маъносини олиб: «Идданинг муддати талоқдан сўнг уч ҳайз кўргунча кутиш», десалар, бошқалари «поклик» маъносини олиб: «Идданинг муддати уч марта ҳайздан поклик муддатининг ўтиши», деганлар.\n5. Баъзи ривоятлар бир мужтаҳидга етган бўлса, бошқасига етмаган бўлиши ҳам турличаликка сабаб бўлган.\n6. Усулул фиқҳ қоидалари турлича бўлиши ҳам фиқҳий аҳкомларнинг турлича бўлишига сабаб бўлган.\nМисол учун, баъзи мазҳаблар рукуга бораётганда ва ундан тураётганда икки қўлни кўтаришни якка ривоятга суяниб олганлар. Ҳанафий мазҳаби қоидаси бўйича, намозга ўхшаш омма орасида кенг равишда машҳур бўлган ибодатда якка ривоят ҳужжат бўла олмаслиги сабабли, бу ҳукм олинмаган.\nДемак, шу ва шунга ўхшаш сабаблар туфайли фиқҳ уламоларимиз мазҳабларида ўзига хослик ва турли-туманликлар келиб чиққан. Илм ва уфқ доираси етарли кишилар буни оддий бир ҳолат, турли-туман инсонлар яшайдиган жамиятда бўлиши табиий ва қолаверса, аввал айтиб ўтилганидек, мусулмон уммати учун раҳмат деб тушунишган. Чунки оғир аҳволга тушиб қолганда бир мужтаҳиднинг фатвосидан жавоб топилмаса, иккинчисиникидан топилади ва ҳоказо.\nНима бўлса ҳам, фиқҳ ҳаётий зарурат сифатида ривожланиб бораверган. Модомики ҳаёт ўзгарар экан, модомики дунё шундай тузилган экан, мусулмонларнинг доимо фақиҳларга иши тушиб туради. Бу эса ўз навбатида фақиҳларни илмий изланишга, баҳсга чорлайди.\nШундай қилиб, Қуръон ва суннат, шариат қонунлари асосида қоидалар ишлаб чиқилди. Сонсиз-саноқсиз китоблар ёзилди. Турли фиқҳий қомуслар яратилди. Натижада мусулмон уммати инсоният тарихидаги энг катта ва энг бой илмий меросга эга бўлди. Фиқҳ уламолари ҳаётда содир бўлган масалалардан ташқари, содир этилиши мумкин бўлган масалаларни ҳам ҳал қилиб қўйган жойлари бор.\nФақиҳларимиз қолдирган бу мерос ҳамманинг таҳсинига сазовор бўлди. Ғайридин халқлар ҳам ўз қонунчиликларида исломий фиқҳдан фойдаланишди. Ҳаммалари бир овоздан фақиҳларимизга таҳсинлар ўқишди. Ўзини билганлар ҳозир ҳам шундай қилмоқдалар.\nБас, шундай экан, исломий фиқҳнинг эгалари бўлмиш биз, мусулмонлар бу улуғ меросни эъзозлашимиз, ўрганишимиз ва ундан фойдаланишимиз зарур. Бу илмнинг асосчилари, устозлари бўлмиш улуғ фақиҳларимизга доимо ҳурмат назари билан қараш ва ҳақларига яхши дуолар қилиш бизнинг бурчимиздир.\nУламоларимиз бугунги кунда фиқҳий мазҳабларга амал қилиш янада аҳамиятли бўлганини таъкидламоқдалар. Чунки фиқҳий мазҳабга амал қилиш ҳозирда турли ихтилофлар ва келишмовчиликларнинг олдини олиб, ҳамма ўз мазҳабига амал қилган ҳолда, ўзга мазҳабларни ҳам ҳурматлашга сабаб бўлади.\nУларга: «Сиз айтгандек, мазҳабни қўйиб, бевосита Қуръон ва Суннатдан ҳукм чиқаришга илмимиз етмаяпти, нима қилайлик?» дейилса, «Менга келинглар, тушунтириб қўяман» ёки «Фалончи устозимизга боринглар», дейишади. Фалончилар эса билиб-билмай, ихтилоф қилишади. Натижада бир босиб ўтилган йўлни яна қайтадан бошлашга тўғри келади. Шунинг учун ҳам уламоларимиз: «Ижтиҳод даражасига етмаган кишилар муайян бир мазҳабни ушлаши лозим», дейдилар. Шундай қилинганда, ихтилофдан сақланилади.\nБуларнинг ҳаммаси мусулмонлар орасида ихтилоф чиқармаслик учун кўрилган чора-тадбирлардир.\nБундай чоралар айниқса оммавий диний илмсизлик ҳукм сураётган маконлар ва замонлар учун жуда ҳам зарур.\nКези келганда, мусулмонлар жамиятининг доимо фиқҳга эҳтиёжи борлигини яна бир бор таъкидламоқчимиз. Ҳар бир мусулмон ибодатларини шариат қонунлари асосида олиб бориши, муаммоларини ҳам шариат қонунлари асосида ҳал қилиши лозим. Бу қонунларни ўргатиш учун эса фиқҳ керак. Аввалги уламоларимиз қолдириб кетган улкан фиқҳий меросдан самарали фойдаланишимизнинг ўзи етмайди. Чунки аввал таъкидлаганимиздек, ҳаёт ўзгариб туради. Шу туфайли янгидан-янги масалалар ҳам пайдо бўлиб бораверади. Бу масалаларга тўғри жавоб топишда эса фиқҳ керак бўлади. Гапни чўзиб ўтирмасдан, бир-иккита мисол келтирайлик:\nАвваллари бировнинг қонини иккинчи одамга қуйиш, бир кишининг аъзосини бошқа бир одамга кўчириб ўтказиш ёки эркак кишининг уруғлигини олиб, уни махсус найчада урчитиб, сўнгра аёл кишининг бачадонига жойлаштириш каби ишлар умуман бўлмаган. Булар ҳатто бировнинг хаёлига ҳам келмаган. Шунинг учун эски фиқҳий китобларнинг ҳаммасини бирма-бир варақлаб чиқсак ҳам, бу масалаларга жавоб топа олмаймиз. Ҳаёт эса ушбу масалаларга жавоб беришни тақозо қилади. Демак, яна фиқҳга ҳожатимиз тушади.\nБунинг учун улар бағрикенг, тушунган ва етарли илмий савияга эга бўлишлари зарур...\n09:18 / 07.11.2018 1431\n12:12 / 07.11.2018 1989\nКўчилик орасида айнан хамрrdquo сўзининг нотўғри талқин қилиниши натижасида турли хато фикрмулоҳазалар ва тушунмовчиликлар келиб чиққан. Ҳатто баъзилар Қуръони давоми...\n5176 05:00 / 04.03.2017\n. ,. .Абдуллоҳ розияллоҳу анҳудан ривоят қилинади.Набий соллаллоҳу алайҳи васаллам.Қачон бирингиз рукуъ қилсаю, сўнгра рукуъсида .Субҳана давоми...\n1541 20:00 / 17 февраль\nМоликий мазҳаби асосчиси имом Абу Абдуллоҳ Молик ибн Анас ибн Молик ибн Аби Омир алАсбаҳий ҳижрий 93 санада таваллуд топдилар.У кишининг оналари фозила, оқила аёл давоми...\n5664 11:32 / 17.10.2018\nШом қадимдан илммаърифат маркази бўлиб келган. У ерда кўплаб анбиёлар яшаб ўтган. Бу ўлканинг одамлари Исломга кирганларидан кейин уни шавқу завқ билан ўргана давоми...\n3947 11:01 / 12.12.2018


Туризм ва спорт вазирига икки янги ўринбосар тайинланди\nШаҳрилло Маҳмудов ва Абдулло Аслонов Ўзбекистон туризм ва спорт вазирининг ўринбосари лавозимига тайинланди. Президент 2 февраль куни тегишли қарорларга имзо чекди.\nТОШКЕНТ, 3 фев — Sputnik. Шаҳрилло Маҳмудов ва Абдулло Аслонов Ўзбекистон туризм ва спорт вазирининг ўринбосари лавозимига тайинланди. Президент 2 февраль куни тегишли қарорларга имзо чекди.Шаҳрилло Маҳмудов 1970 йил 13 сентябрда Бухоро вилоятида туғилган. У 1992 йилда Бухоро давлат педагогика институтини “жисмоний тарбия ўқитувчиси” йўналишида тамомлаган. 2013 йилдан буён Ўзбекистон оғир атлетика федерацияси раисининг биринчи ўринбосари лавозимида фаолият юритган.Маҳмудов 2002 йилда “Ўзбекистонда хизмат кўрсатган спорт устози” фахрий унвони, 2016 йилда “Мехнат шуҳрати” ордени ҳамда 2021 йилда “I даражали Соғлом авлод учун” ордени билан мукофотланган.Абдулло Аслонов 1984 йил 8 июль куни Самарқанд вилоятида туғилган. 2014 йилда Самарқанд давлат чет тиллар институти магистратурасини тамомлаган.Шунингдек, у Regent London (Англия), Kings Institute (Англия), Marlborough College of Businnes and Technology (Англия) талабаси бўлган. Кўп йиллар давомида у “Камолот” ёшлар ижтимоий ҳаракати тизимида фаолият юритган. 2020 йилдан Олий Мажлис Қонунчилик палатаси Халқаро ишлар ва парламентлараро алоқалар қўмитасининг аъзоси ҳисобланади.Ўткир Саидов ва Авазжон Каримов бошқа ишга ўтиши муносабати билан туризм ва спорт вазирининг ўринбосари лавозимларидан озод этилган.Президентга янги маслаҳатчи тайинланди\nтуризм ва спорт вазирлиги, янги тайинлов\nПрезидент Шаҳрилло Маҳмудов ва Абдулло Аслоновем туризм ва спорт вазирининг ўринбосари лавозимига тайинлаш тўғрисидаги қарорларни имзолади.\nТОШКЕНТ, 3 фев — Sputnik. Шаҳрилло Маҳмудов ва Абдулло Аслонов Ўзбекистон туризм ва спорт вазирининг ўринбосари лавозимига тайинланди. Президент 2 февраль куни тегишли қарорларга имзо чекди.\nШаҳрилло Маҳмудов 1970 йил 13 сентябрда Бухоро вилоятида туғилган. У 1992 йилда Бухоро давлат педагогика институтини “жисмоний тарбия ўқитувчиси” йўналишида тамомлаган. 2013 йилдан буён Ўзбекистон оғир атлетика федерацияси раисининг биринчи ўринбосари лавозимида фаолият юритган.\nМаҳмудов 2002 йилда “Ўзбекистонда хизмат кўрсатган спорт устози” фахрий унвони, 2016 йилда “Мехнат шуҳрати” ордени ҳамда 2021 йилда “I даражали Соғлом авлод учун” ордени билан мукофотланган.\nАбдулло Аслонов 1984 йил 8 июль куни Самарқанд вилоятида туғилган. 2014 йилда Самарқанд давлат чет тиллар институти магистратурасини тамомлаган.\nШунингдек, у Regent London (Англия), Kings Institute (Англия), Marlborough College of Businnes and Technology (Англия) талабаси бўлган. Кўп йиллар давомида у “Камолот” ёшлар ижтимоий ҳаракати тизимида фаолият юритган. 2020 йилдан Олий Мажлис Қонунчилик палатаси Халқаро ишлар ва парламентлараро алоқалар қўмитасининг аъзоси ҳисобланади.\nЎткир Саидов ва Авазжон Каримов бошқа ишга ўтиши муносабати билан туризм ва спорт вазирининг ўринбосари лавозимларидан озод этилган.


Диний таълим муассасаларига қабул эълон қилинади - Hidoyat.uz\nАсосий саҳифа Янгиликлар Ўзбекистон янгиликлари Диний таълим муассасаларига қабул эълон қилинади\nЧоп этилди Iyun 11, 2019 Диний таълим муассасаларига қабул эълон қилинадиda fikr bildirishni o'chirish\nЎзбекистон мусулмонлари идораси тасарруфидаги олий ва ўрта махсус ислом билим юртларига 2019-2020 ўқув йили учун қабул эълон қилади.\nҲадис илми мактаби Ўзбекистон мусулмонлари идораси тасарруфидаги олий диний таълим берувчи таълим муассасаси ҳисобланади. Мактабда ўқиш муддати 5 йил, кундузги таълим шаклида олиб борилади. Мактабда “Ҳадисшунослик” таълим йўналиши бўйича бакалавр даражасидаги кадрлар тайёрланади.\nМактабга 2019-2020 ўқув йили бўйича 10 нафар талаба қабул қилинади. Мактабга араб тилини пухта ўзлаштирган, ҳадисларни ёд олишга салоҳияти бўлган ўрта махсус диний таълим муассасаларининг иқтидорли битирувчилари танлов асосида саралаб олинади.\nҲадис илми мактабига қабул 2019 йилнинг 15 июнидан 5 июлгача абитуриентлардан ҳужжатлар қабул қилинади.\n– қабул ҳайъати раиси номига ариза;\n– ўрта махсус ислом таълим муассасасини битирганлиги ҳақида ҳужжат (диплом) асл нусхаси;\n– паспорт нусхаси (асл нусхаси кўрсатилади);\n– 6 дона рангли фотосурат (3,5 х 4,5 ҳажмдаги);\n– яшаш жойидаги масжид имом-хатибидан тавсиянома (жорий йилда ўқишни тамомлаган битирувчилар таълим муассасаси раҳбаридан тавсиянома олади).\nҚабул имтиҳонлари қуйидаги фанлардан бўлиб ўтади:\n– Ҳадис ва Мусталаҳул ҳадис (оғзаки, ижодий имтиҳон);\n– Араб тили (оғзаки, ижодий имтиҳон);\n– Ўзбекистон тарихи (тест синови).\nҲужжатлар Ҳадис илми мактаби биносида қабул қилинади.\nМанзил: Самарқанд вилояти, Пайариқ тумани, Ҳўжа Исмоил шаҳарчаси.\nТел: (0366) 240-20-51\nТошкент ислом институти ва Мир Араб олий мадрасаси\nТошкент ислом институти ва Мир Араб олий мадрасасига 2019 йилнинг 15 июнидан 15 июлгача абитуриентлардан ҳужжатлар қабул қилинади.\n– Фиқҳ ва ақоид (тест синови);\nТел: (0371) 227-23-47\nМанзил: Мир Араб олий мадрасаси.\nБухоро вилояти, Когон тумани, Қасри Орифон қишлоғи.\nТел: (+99895) 604-45-97\nТошкент ислом институти ва Мир Араб олий мадрасасига ўрта махсус ислом билим юртларини тамомлаганлиги тўғрисидаги ҳужжат (диплом)га эга бўлган фуқаролари қабул қилинади.\nЎрта махсус ислом билим юртлари\nЎзбекистон мусулмонлари идораси тасарруфидаги ўрта махсус ислом билим юртларига 2019 йилнинг 15 июнидан 5 июлгача абитуриентлардан ҳужжатлар қабул қилинади.\n– умумий ўрта таълим (11-синф негизида) ёки ўрта махсус, касб-ҳунар таълим муассасасини тугатганлиги ҳақида ҳужжат (диплом) асл нусхаси;\n– яшаш жойидаги масжид имом-хатибидан тавсиянома.\n– Хорижий тил (тест синови);\n– Тарих (тест синови);\n– Маънавият ва маърифат (тест синови).\nЎрта махсус ислом билим юртларига умумий ўрта таълим маълумоти тўғрисидаги шаҳодатнома (11-синф), академик лицей ёки ўрта махсус, касб-ҳунар коллежини тамомлаганлиги тўғрисидаги ҳужжат (диплом)га эга бўлган фуқаролари қабул қилинади.\nОлий ва ўрта махсус ислом билим юртлари телефон рақамлари\n1. Имом Бухорий номидаги Тошкент ислом институти, Тошкент ш., (0371) 227-23-47; (0371) 227-42-37;\n2. “Кўкалдош” ўрта махсус ислом билим юрти, Тошкент ш., (0371) 244-48-27;\n3. “Хадичаи Кубро” аёл-қизлар ўрта махсус ислом билим юрти, Тошкент ш., (0371) 299-24-11;\n4. Ҳадис илми мактаби, Самарқанд вилояти, Пайариқ тумани, Ҳўжа Исмоил ш., (0366) 240-20-51;\n5. “Мир Араб” олий мадрасаси, Бухоро вилояти, Когон тумани (+99895) 604-45-97;\n6. “Мир Араб” ўрта махсус ислом билим юрти, Бухоро ш., (0365) 224-10-11;\n7. “Жўйбори Калон” аёл-қизлар ўрта махсус ислом билим юрти, Бухоро ш., 221-77-44;\n8. “Хожа Бухорий” ўрта махсус ислом билим юрти, Китоб шаҳри (0375) 54-27-425;\n9. “Саййид Муҳйиддин махдум” ўрта махсус ислом билим юрти, Андижон ш., (0374) 228-00-91;\n10. “Ҳидоя” ўрта махсус ислом билим юрти, Наманган шаҳри (0369) 226-60-60;\n11. “Фахриддин ар-Розий” ўрта махсус ислом билим юрти, Урганч ш., (+99895) 606-92-55, (+99895) 602-92-57;\n12. “Муҳаммад ал-Беруний” ўрта махсус ислом билим юрти, Нукус ш., (0361) 229-03-26, 229-03-20.


Индонезиянинг марказидаги Ява оролида юз бераётган сув тошқинлари туфайли ҳалок бўлганлар сони 31 нафарни ташкил қилмоқда. Шунингдек, 19 кишини қидириш ишлари олиб борилмоқда. Бу ҳақда Франс Пресс асосида “Кун” хабар беради.\nБундан олдин қурбонлар сони 24 киши, бедарак кетганлар сони 26 нафарлиги айтилганди.\n"Айни вақтда биз 31 кишининг жасадини топдик. Яна 19 киши бедарак йўқолган деб ҳисобланмоқда", дея маълумот берган мамлакат фавқулодда вазиятлар бўйича агентлик вакили Сутото Пурво Нугхрохо.\nҲукумат кўчирилганларни жойлаштириш учун махсус марказлар ташкил қилган. Махсус хизматлар вакиллари йўлларни қулаган даратхтларда ва сув тошқинларидан кейин пайдо бўлган тошлардан тозалаш ишлари билан шуғулланмоқда.\n13:32 Австралия шарқидаги сув тошқини оқибатида 5 киши ҳалок бўлди


Ширин сўз – жон озуғи\nАллоҳ инсонларга сўзлаш неъматини ато этган. Улуғ зотлар бундай дейишган: "Инсон молу дунёси билан яхшилик қилмоқчи бўлса, бойлиги бир кунда тугаб қолиши мумкин. Аммо инсонда бир хазина бор, қанча сарфлагани билан тугамайди. У ширин сўздир".\nҲадиси шарифда: "Ким агар бировнинг айбини айтиб, одамларга ошкор қилса, то ўзи ҳам шу айбни қилмасдан дунёдан кетмайди", дейилган.\nБиз ҳар бир айтган сўзимиз учун масъулмиз. Боязид Бистомий Аллоҳни зикр этишдан аввал "дунё сўзларини сўзлаган эдим", дея оғизларини уч бора ювар эканлар.\nОдамлар зоҳиран гурунг шаклидаги ғийбатларнинг ботиний оламда номаи аъмолига гуноҳ бўлиб битилаётганидан ғофилдирлар.\nПайғамбаримиз (соллаллоҳу алайҳи ва саллам) айтганлар: "Жим турмоқдан суҳбатлашиш яхши, ёмон суҳбатдошдан ёлғизлик яхши".\nОилада ёки инсонлар орасидаги нохушликлар кўпинча қўпол сўз оқибатида содир бўлади. Бунинг аксича, кўпгина муваффақиятларнинг омили ширин сўздир. Шунинг учун ҳар бир инсон ширинсўз, мулойим бўлишга интилмоғи лозим. Аллоҳ таоло: "Бандаларимга айтинг, (ширк аҳлига) гўзал (сўзлардан) сўзласинлар. Зеро, шайтон уларнинг ўрталарида бузғунчилик қилур" (Исро, 53), деб огоҳлантирган.\nТил инсоннинг жисман энг кичик, аммо масъулият ва вазифаси жиҳатидан катта эътиборга лойиқ аъзосидир. Уни фақат хайрли, яхши муомалада ишлатиш ва ёмон, дилозор сўзларни айтишдан сақлаш лозим. Муҳаммад (алайҳиссалом) тилни ножўя сўзлардан асрашга, имкон қадар сукут сақлашга буюриб: "Ким Аллоҳ таолога ва охират кунига имон келтирган бўлса, фақат яхши нарсаларни гапирсин ёки жим турсин", дея марҳамат қиладилар.\nИслом динида тилга бу қадар катта эътибор берилишининг боиси, тилнинг қалбга яқинлигидир. Қайси бир инсоннинг қалби пок ва соф бўлса, унинг тилидан бол томиб, ширин гаплар чиқади. Бундай кишиларнинг дўсти ҳам кўп бўлади.\nТил ва қалб ўртасидаги узвий боғланиш ҳақида Расулуллоҳ (соллаллоҳу алайҳи ва саллам) бундай деганлар: "Банданинг имони тўғри бўлмайди, токи унинг қалби тўғри бўлмагунча, шунингдек, қалби тўғри бўлмайди, токи унинг тили тўғри бўлмагунча".\nМаълумки, тил орқали содир қилиниши мумкин бўлган ғийбат, чақимчилик, туҳмат ва ёлғон гувоҳлик бериш кабилар билан инсонлар ўртасидаги меҳр-муҳаббат пойдевори дарз кетиши, емирилиши мумкин.\nИнсон одоб-ахлоқини гўзал ва ёқимли қиладиган омиллардан яна бири яхшилар билан ҳамсуҳбат бўлишдир. Бундай суҳбатлар киши қалбини ибратли хулқ-атвор билан бойитади ва уни яхши ишларни амалга оширишга ундайди.\nЯхши муомала барча инсонларнинг кўрки ва зийнатини оширади. Қаерда ҳусни муомала бўлмаса, ўша ерда албатта хато ва камчиликлар содир бўлади. Шуни таъкидлашни истардик, инсон бошқаларга берадиган насиҳатига аввало ўзи амал этиши лозим. Қуйида мазҳаббошимиз Имом Аъзам (раҳматуллоҳи алайҳ) билан бўлган воқеани ҳикоя қиламиз.\n"Бир қул Имом Аъзам ҳазратларига деди:\n– Кейинги жумада қул озод қилишнинг фазилатларидан гапирсангиз. Зора, хожамиз бизни озод қилиб юборса.\nИмом Аъзам рози бўлдилар. Аммо орадан икки жума ўтгач, учинчи жума ваъзида қул озод қилиш ҳақида сўзладилар. Шу куни ўша қулни хожаси озод қилганини айтди. Сўнгра қул келиб, Имом Аъзам ҳазратларига деди:\n– Ҳазрат, хожам ваъзингизни тинглаб қайтгач, мени озод қилди. Аммо нега икки ҳафта кейин бу ҳақда гапирдингиз?\n– Сен менга илтимос қилган вақтингда пулим йўқ эди. Шундан кейин икки ҳафта пул йиғиб, қул сотиб олдим ва уни озод қилдим. Қул озод қилиш гаштини суриб, ўзим ҳис этганимдан кейин гапирдим. Агар ўзим қилмаган ишни сўзласам, унинг таъсири бўлмас; хожангиз ҳам сизни озод қилмаган бўлур эди".\nФарзандни комил инсон қилиб тарбиялашнинг муҳим жиҳати унда сўзлашиш одобини шакллантиришдир. Тил хоҳлаган тарафга бурилаверади. Тил туфайли не бир қалблар орому ҳузур топиб, қувончга тўлса, аксинча, не бир кўнгилларни тил вайрон қилиши мумкин.\nТил соҳибининг қалб кечинмаларини юзага чиқаради. Агар тил эгаси фасоҳату нафосатли, гапирганида дур мисоли сўзларидан нуру зиё таралиб турадиган, эзгу қалбли инсон бўлса, унинг сўзлари ҳар қандай дарду мусибатга даво, яраланган қалбларга малҳам, ўксик дилларга юпанч бўлади. Борди-ю, сўз соҳиби бунинг тамоман акси бўлса, унинг сўзи масрур қалбни ғамли, тик бошни эгик, хуш кайфиятни тушкун этувчи оғуга айланади. Бу фикрлар исботи ўлароқ ушбу ҳикматли ҳикояга эътибор қаратайлик:\nБир подшоҳ туш кўрибди, тушида бор тишлари тўкилиб кетганмиш. Уйқудан уйғонгач, икки вазирини ҳузурига чорлабди. Кўрган тушини баён қилиб: "Бу тушнинг таъбири нима? Агар таъбирини топсангиз, фақат ростини сўйланг", дея уларга мурожаат қилди. Вазирлардан бири сўз бошлади: "Подшоҳим, бу яхшилик аломати эмас, барча қариндош-уруғларингиз барвақт вафот этиб кетишади, сиз ўзингиз ёлғиз қоласиз". Подшоҳ бу жавобдан ниҳоятда дарғазаб бўлиб, вазирни зиндонга ташлашни буюрди. Сўнгра иккинчи вазир: "Шоҳим, бу тушингиз кўп яхшилик ва қувонч аломатидир. Аллоҳ таолонинг инояти ила, сиз муҳтарам жаноби олийларига барча қавму қариндошларингиз ичра узоқ умр ато этилур. Бу қутлуғ неъмат муборак бўлсин!" дея эҳтиром билан қўлларини кўксига қўйди. Яхши таъбир ва қутловдан хурсанд бўлган подшоҳ бу вазирига мукофотлар инъом этишни буюрибди.\nБир хил маънодаги икки хил таъбирни берган вазирлардан бири фаҳму фаросатдан узоқда, сўзлаш ва эҳтиром одобидан бебаҳра бўлиб, таъбирни ўзининг сифатига мувофиқ шу даражада қўпол баён қилди, натижада ғазабга йўлиқди. Закий ва доно, теран ақл ва назокатли сўз соҳиби бўлган иккинчи вазир эса, туш таъбирини ўз фазилатига муносиб тарзда баён қилиб, олқиш ва мукофотга сазовор бўлди. Демак, азиз фарзандларнинг кишилар билан сўзлашиши, ўзаро муомаласи, гапирган сўзлари ҳикмат касб этиши учун мураббий ва муниса мураббияларнинг қалблари ушбу олийсифат одоблар билан тўлиб тошган бўлиши керак. Шундагина, фарзандлари улғайиб, балоғат ёшига етганида, кўрган кўзлар қувонадиган, суҳбатлашган инсонлар яна бир бора дийдорлашсам дейдиган, комил ва шомил инсон бўладилар. Бундай ўғил-қизларни улғайтириш ҳар бир ота-онанинг энг олий орзусидир.\nТилининг фасоҳати ва ширинсўзлик инсон зийнати. Али ибн Ҳусайн (розийаллоҳу анҳу) ривоят қилади. Ибн Аббос (розийаллоҳу анҳу) Расулуллоҳга (соллаллоҳу алайҳи ва саллам) юзландилар. Ул зотнинг устиларида иккита кийим бор эди. Ибн Аббоснинг кифтида эса икки ўрам соч бўлиб, оппоқ эди. Расулуллоҳ (соллаллоҳу алайҳи ва саллам) амакиларига қараб туриб, табассум қилдилар.\nАбу Ҳурайра (розийаллоҳу анҳу) ривоят қилади, саҳобалар: "Ё Аллоҳнинг Расули, нега бизнинг фикримиз сизникидек фасоҳатли эмас?" дедилар. Набий (алайҳиссалом): "Аллоҳ таоло мени қўпол гапирувчи қилиб яратмади. Менга сўзларнинг яхшисини ихтиёр этди: у эса Ўзининг Қуръон китобидир", дедилар (Шерозий ва Дайламий ривояти).\nФасоҳатли сўзлаш Расули акрамнинг (соллаллоҳу алайҳи ва саллам) суннатларидир. Гўзал ва равон сўзлаган ҳазрат Ибн Аббос (розийаллоҳу анҳу) Пайғамбардан (алайҳиссалом) мақтов олган эканлар.\nҲозирги замон мисолида атрофимизга назар солсак, ачинарли воқеаларга дуч келамиз. Хусусан, айрим ёшларимиз ўртасида "ота, она" каби улуғ сўзларни турли бачкана сўзларга алмаштириб айтиш, афсус, учраб турибди. Баъзи катталар бунга бепарво. Замонамиз олимларидан бири Фозил қори Собиров (Аллоҳ раҳмат қилсин) мавъизаларида бундай деганлар: «Кўриниши туппа-тузук, ёши ўрта, масжидга жаноза хабарини айтиш учун келган бир кишидан сўрадим:\n– Кимингиз қазо қилди?\n– Эй номард, мени дунёга келтирган, дуолари ижобат, пойи қадамлари остида жаннат бўлган, уйимнинг гавҳари, меҳрибоним, ойижоним ўтдилар, деб кўзёши қилгин, – дедим ва: "Бир парча гўштдан вояга етказган, қип-қизил қонидан оппоқ сутини меҳр билан ажратиб берган, неча-неча тунларни бедор ўтказиб, минг бир машаққатларни чеккан онанг энди "кампир" бўлиб қолдими, суф сендақа фарзандга", деб койигим келди».\nБаъзи ёшларимизнинг саломларига қандай жавоб беришни билмайсан киши. "Ассалому алайкум" сўзининг маъносини бузиб, нима деяётганларини ўзлари ҳам билмайдилар. Наҳот, "Ассалому алайкум" дея тўлиқ, очиқ ва равшан қилиб салом беришнинг иложи бўлмаса?! Наҳотки, ота-оналар фарзандларининг бераётган саломига эътибор қилмайдилар? Ҳар бир фарзанд эрталаб ота-она ҳузурига салом билан кириб келади-ку, ахир! "Бола бошидан" деганларидек, эндигина тили чиқиб келаётган фарзандларга тўғри, чиройли ва керакли сўзларни гапириш ўргатилса, бу ўрганганлари унга умрбод ҳурмат, бахт-омад келтиради.\n“Ислом нури” газетасининг 2012 йил, 6-сонидан олинди.\n“Islom nuri” gazetasining 2012 yil, 6-sonidan olindi.


«Asia Insurance» - ишончлилик ва жўшқинликнинг 15 йили\n13 апрель куни «Asia Insurance» суғурта компанияси 15 ёшга тўлди!\nКомпаниянинг туғилган куни – якунларни сарҳисоб қилиш, жамоанинг биргаликдаги меҳнати натижаларига баҳо бериш, шунингдек, янги мақсадларни қўйиш ва янги лойиҳаларни бошлаш учун ажойиб имконият.\nБу давр ичида нафақат суғуртада, балки мамлакатда ҳам кўп нарса ўзгарди. Аммо фақат бир нарса– сифатли суғурта хизматини таклиф қилишга интилиш турғун бўлиб қолди.\nБу вақт ичида компаниянинг стратегияси имкониятларни кенгайтириш, янги мижоз ва ҳамкорларни жалб қилиш, доимий мижозлар билан фаол ишлаш, шунингдек, суғурта бозори истеъмолчиларининг қизиқиш ва талабларини ўрганишга қаратилди.\nКомпания бозорда барқарор суғуртачи ва ўз мижозлари учун ишончли ҳамкор сифатида обрў орттирди. Бугунги кунда компания раҳбарияти томонидан бир қанча истиқболли йўналишлар ажратиб олинган: ҳудудий тармоқларни кенгайтириш, жисмоний шахслар учун маҳсулотлар турини ошириш, компания ишига инновация жорий қилиш ва техника базасини такомиллаштириш.\nТашкил қилинган вақтдан бошлаб, компания мамлакатдаги суғурта бозорини шакллантиришда фаол иштирок этмоқда ва ўз фаолияти доирасини мунтазам кенгайтирмоқда.\nКомпания ҳудудларда кенг тарқалган тармоққа эга бўлса-да, аҳоли ва ташкилотларни суғурта хизматлари билан янада кенгроқ қамраб олишга алоҳида эътибор қаратмоқда.\nБугунги кунда компанияда 230дан ортиқ малакали мутахассислар ишлаяпти. Бош офис Тошкент шаҳрида жойлашган. Суғурта хизматлари марказлари, бўлимлар ва филиаллар бутун Республика бўйлаб хизмат кўрсатмоқда.\nКомпания пахта-текстил ишлаб чиқаришининг кластер тизимида иштирок этмоқда ва ҳосил етилмай қолиши хатарини суғурталамоқда. 2019 йилда «Asia Insurance» пахта-текстил кластерлари бўйича UZTEX компаниялари гуруҳи билан шартнома имзолади.\nСуғурта шартномаларида кўрсатилган мажбуриятларни ўз вақтида ва тўлиқ ҳажмда бажариш компаниянинг муҳим вазифаларидан бири бўлган ва бўлиб қолмоқда. Компания мутахассислари претензион фаолиятнинг сифатини яхшилашга ҳам муҳим эътибор қаратишмоқда.\nКоронавирус пандемияси билан боғлиқ бўлган ҳозирги мураккаб шароитда ҳам биз масофадан ишлаб, суғурта хизматларини компания сайти, ижтимоий тармоқлар ва телефон орқали кўрсатяпмиз. Компания суғурта ҳодисаларини ўз вақтида ва тўлиқ ҳажмда кўриб чиқиб, тўловларни амалга оширмоқда.\nМамнуният билан қайд қилиш лозимки, 2019 йилги фаолият мониторинги натижаларига асосан, «Asia Insurance» суғурта компаниясига «Ahbor—Reyting» агентилиги томонидан тўловга қобиллик миллий шкаласи бўйича uzA++ даражасида барқарор башорат билан рейтинг берилди. Бу суғурта компанияси учун тўловга қобилликнинг энг юқори рейтингидир.\nАммо «Asia Insurance» суғурта компаниясининг энг асосий қадрияти Республика ва унинг ташқарисидаги дўстлар, ҳамкорлар ва мижозлар бўлган ва бўлиб қолади.\nКомпания коллективи барча мижозларга ишонч ва ривожланишга мотивация бераётгани учун миннатдорчилик биладиради.\nШунингдек, компания ҳамкорларига ишонч, аниқ мақсад ва ютуқлар учун миннатдорчилик билдиради.\nКомпания раҳбарияти барча ходимларга профессионализм, садоқат, ижодий иштиёқ ва ишга бўлган меҳри учун миннатдорчилик биладиради.


2019 йил 1 январдан бошлаб мактаб ходимларига – тўлиқ пенсия | NORMA.UZ\nБу Президентнинг 5.09.2018 йилдаги «Халқ таълимини бошқариш тизимини такомиллаштириш бўйича қўшимча чора-тадбирлар тўғрисида»ги Фармонида назарда тутилган.\nҲозир ишловчи пенсионерлар уларга тайинланган пенсиянинг 50%ини оладилар. Ишловчи пенсионерларга пенсия тўлаш тартиби тўғрисидаги низомда келтирилган айрим тоифадаги шахслар бундан мустасно (шарҳларимизга ҳам қаранг: 1-ҳавола, 2-ҳавола, 3-ҳавола, 4-ҳавола).\nШу билан бирга, бюджетдан ташқари Пенсия жамғармаси 2018 йил 1 октябрдан бошлаб барча ишловчи пенсионерларга тўлиқ пенсия тўлаш ташаббуси билан чиққан. Шу сабабли умумтаълим муассасаларида ишловчи пенсионерлар 1.01.2019 йилдан илгари 100 фоиз пенсия олишлари эҳтимоли бор.


Онлайн-НКМ ва виртуал касса қандай ўрнатилади ва рўйхатдан ўтказилади | NORMA.UZ\nВазирлар Маҳкамаси томонидан онлайн назорат-касса машиналари ва виртуал касса тизими қўлланилишини таъминлашга қаратилган чора-тадбирлар қабул қилинди (23.11.2019 йилдаги 943-сон ВМҚга қаранг).\nЭслатиб ўтамиз, пойтахтда ҳисоб-китоблар ҳақидаги маълумотларни солиқ органларига реал вақт режимида етказилишини таъминлайдиган онлайн-НКМ жорий этиш бўйича тажриба лойиҳаси амалга оширилган эди (21.02.2019 йилдаги 150-сон ВМҚ). Савдо ва хизматлар кўрсатиш соҳасида фаолият юритадиган тадбиркорлик субъектлари ихтиёрий равишда тажрибада иштирок этдилар.\nҚабул қилинган ҳужжат билан 4 та низом тасдиқланди, уларда қуйидагилар тартибга солинган:\nаҳоли билан ҳисоб-китобларни амалга оширишда қўлланилиши рухсат этилган онлайн-НКМ ёки виртуал касса тизимидан фойдаланиш тартиби. «Онлайн-НКМ», «виртуал касса», «фискал модуль» тушунчаларига аниқ таъриф берилган;\nонлайн-НКМ, виртуал касса ва фискал модулга қўйиладиган техник талаблар;\nвиртуал касса, онлайн-НКМ ва фискал модулларга техник хизмат кўрсатиш марказлари давлат реестрини юритиш тартиби, шунингдек уларга қўйиладиган алоҳида талаблар;\nонлайн-НКМ ва виртуал кассалар давлат реестрини юритиш механизми.\nОнлайн-НКМга ўтиш: техник хизмат кўрсатиш марказини танлаш – қурилмани сотиб олиш – рўйхатдан ўтказиш – фойдаланиш\nтоварларни кирим қилиш;\nкасса чекини шакллантириш;\nфискал модул билан интеграция қилиш;\nчекларни онлайн режимда операторга юбориш (ДСҚ ҳузуридаги «Янги технологиялар» илмий-ахборот маркази» ДУК);\nтоварлар номенклатурасини юритиш;\nумумий ва Z-ҳисоботини шакллантириш (фискал модулнинг оператив хотирасидан чиқариладиган асосий фискал маълумотлар қайд этилган чеклар бўйича кунлик ҳисобот) ва бошқалар.\nОнлайн-тизимга ўтган тадбиркорлар томонидан харидорларга тўлов терминали чеки билан бирга виртуал касса ёки онлайн-НКМ чеки ҳам берилиши шарт (пластик карточкалар орқали тўловларни ҳам қабул қилиш имкониятига эга бўлганлари бундан мустасно). Ушбу чеклар кенглиги 55 мм дан кам бўлмаган махсус оқ қоғозларда бўлиши, ундаги ёзувлар қора рангда бўлиши ва ҳарфлар баландлиги 2 мм дан кам бўлмаслиги лозим.\nтадбиркорлик субъектининг номи, СТИР;\nҚҚС ставкаси ва суммаси;\nберилган касса чекининг ҳақиқийлигини текшириш учун камида 30 х 30 мм ўлчамдаги QR-код.\nтурғун шохобча мавжудлигини тасдиқлайдиган ҳужжатларнинг нусхалари (бино ёки унинг қисмининг ижара шартномаси ёки кадастр ҳужжати);\nонлайн-НКМ ва (ёки) виртуал кассага техник хизмат кўрсатиш ва уни таъмирлашга тузилган шартноманинг нусхаси;\nсавдо (хизмат кўрсатиш) шохобчаси манзилининг координаталари.\nОнлайн-НКМ ёки виртуал касса ўрнатилгунига қадар фойдаланувчи харидор билан ҳисоб-китобларни солиқ органларида рўйхатдан ўтказилган махсус квитанция дафтарчаси (шакли ҳужжатга иловада тасдиқланган) асосида амалга оширади.


Ўзбекистонда 23 август куни 414 кишида коронавирус аниқланди. 6 та ўлим ҳолати қайд этилди - Daryo\n00:52, 24.08.2020 75521\nЎзбекистонда 23 август куни 414 кишида коронавирус аниқланди. 6 та ўлим ҳолати қайд этилди\nЎзбекистонда 22 август соат 23:30 дан 23 август соат 23:00 га қадар коронавирус юқтириб олиш билан боғлиқ 414 та ҳолат қайд этилди. Бу август ойидаги энг паст кўрсаткичлардан бири ҳисобланади. Бир кун аввал 458 кишида коронавирус аниқланганди. 21 августда коронавирус юқтириб олиш бўйича 381 та ҳолат аниқланиб, 1,5 ой ичидаги энг паст кўрсаткич қайд этилганди. Янги ҳолатлардан сўнг Ўзбекистонда коронавирусга чалинганлар сони 38 946 нафарга етди.\nССВ ҳисоби бўйича 273, «Дарё» ҳисоби бўйича 282 киши коронавирус асоратларидан вафот этган.\nКун давомида жами 5 та ҳудудда янги касалланиш ҳолатлари қайд этилди.\nУларнинг барчаси тана ҳарорати кўтарилганлиги боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган:\nТошкент шаҳри — 308 нафар;\nТошкент вилояти — 61 нафар;\nСамарқанд вилояти — 36 нафар;\nҚашқадарё вилояти — 7 нафар;\nАндижон вилояти — 2 нафар.\nССВ Тошкент шаҳрида 6 нафар коронавирусга чалинган бемор вафот этганини хабар қилди.\nБиринчи ўлим. Фарғона вилояти Фурқат туманида яшаган, Тошкент шаҳрида даволанган 74 ёшли Н.А. исмли эркак вафот этган.\nИккинчи ўлим. Тошкент шаҳри Шайхонтоҳур туманида яшаган 49 ёшли Х.А. исмли эркак вафот этган.\nУчинчи ўлим. Тошкент шаҳри Мирзо Улуғбек туманида яшаган 46 ёшли Б.А. исмли эркак вафот этган.\nТўртинчи ўлим. Тошкент шаҳри Шайхонтоҳур туманида яшаган 41 ёшли Ш.Д. исмли эркак вафот этган.\nБешинчи ўлим. Тошкент шаҳри Юнусобод туманида яшаган 71 ёшли V.В. исмли аёл вафот этган.\nОлтинчи ўлим. Тошкент шаҳри Шайхонтоҳур туманида яшаган 59 ёшли Б.Р. исмли эркак вафот этган.\nҲозиргача Соғлиқни сақлаш вазирлиги 273 кишининг коронавирус асоратларидан вафот этганини хабар берди. «Дарё» ҳисоби бўйича коронавирусга чалингач, вафот этганлар сони 282 нафарни ташкил этмоқда. Давлат хизматлари агентлиги 15 июль куни Навоий вилоятидаги 61 ёшли ходими Адҳамжон Деҳқонов, Маданият вазирлиги эса 18 июль куни 32 ёшли ходими Акмал Ирисов коронавирус асоратларидан вафот этгани, Олмалиқ шаҳри ҳокимлиги 9 ва 15 июль кунлари шаҳар шифохоналарида вафот этган икки аёлда коронавирус тасдиқлангани ҳақида хабар берган. Шунингдек, 19 июль куни Чилонзор тумани Санитария-эпидемиологик осойишталик маркази бактериология лабораторияси мудири 62 ёшли Марҳабо Аҳмедова, 22 июлда бош прокурорнинг собиқ ўринбосари, Қорақалпоғистон прокуратурасида бўлим бошлиғи бўлиб ишлаётган 66 ёшли Ҳакимбай Халимов коронавирус асоратларидан вафот этгани хабар қилинган. 31 июль куни Жиноят ишлари бўйича Тошкент вилоят суди судьяси, 53 ёшли Хайриддин Шермуҳамедов, 1 август куни Тойлоқ тумани прокурори Фарҳод Абдухолиқов, Инновацион соғлиқни сақлаш миллий палатаси «Буюк келажак» кенгаши эксперти Санжар Жалолов 58 ёшида вафот этгани хабар берилди. Бироқ ушбу тўққиз ҳолат ҳақида ССВ томонидан айни вақтгача ахборот берилмаган.\nАйни пайтда тиббиёт муассасаларида даволанаётган 3686 нафар бемордан 249 нафари оғир, 129 нафари эса ўта оғир аҳволда.\n23 август куни Ўзбекистоннинг 7 та ҳудудида коронавирус инфекциясидан даволанаётган беморларнинг 411 нафари соғайди. Даволаниш кўрсаткичи эса 89 фоизни ташкил этмоқда. Охирги 21 кун ичида илк марта бир кунда соғайганлар сони кунлик касалланиш кўрсаткичидан паст бўлди.\n228 нафари Тошкент шаҳрида;\n121 нафари Тошкент вилоятида;\n47 нафари Самарқанд вилоятида;\n3 нафари Сирдарё вилоятида;\nҲозирда энг кўп бемор Тошкент шаҳрида даволанмоқда — 2825 нафар. Фарғонада 6, Жиззахда 8, Навоийда 10, Хоразмда 17, Қашқадарёда 29, Қорақалпоғистонда 21, Сурхондарёда 30, Сирдарёда 26, Андижонда 30, Бухорода 42, Наманганда 66, Самарқандда 102 ва Тошкент вилоятида 474 нафар бемор қолди.\n10:56, 30.05.2020 513835\n23:44, 07.06.2020 258188\n01:56, 01.10.2020 673\n00:47, 01.10.2020 2899\n23:57 Бугун 5238\n23:43 Бугун 16657\n19:35, 29.09.2020 111322\n22:28, 28.09.2020 106779\n11:45 Бугун 92115\n09:52, 29.09.2020 91579


ИИВ: Маҳкумлар ишлаган корхоналар 2019 йилнинг 11 ойи давомида 15 млрд сўмдан ортиқ даромад кўрди - Daryo\n20:13, 09.12.2019 23809\nМаҳкумлар ишлайдиган 40 та давлат унитар корхонасида 2019 йилнинг 11 ойи давомида 66 турдаги 219 миллиард сўмлик маҳсулотлар ишлаб чиқарилди. Бу ҳақда 9 декабрь, душанба куни озодликдан маҳрум этилган шахсларни меҳнат билан бандлигини таъминлаш бўйича амалга оширилган ишлар юзасидан ташкил этилган матбуот анжуманида маълум қилинди, дея хабар бермоқда «Дарё» мухбири.\nИИВ Жазони ижро этиш бош бошқармаси томонидан тақдим этилган маълумотларга кўра, озодликдан маҳрум этилган шахсларнинг меҳнат билан бандлигини таъминлаш мақсадида 40 та давлат унитар корхонаси ташкил этилган. Корхоналарнинг 23 таси ишлаб чиқаришга, 17 таси эса қишлоқ хўжалигига ихтисослашган.\nЖорий йилнинг 11 ойи давомида ушбу корхоналар томонидан 219 миллирад сўмлик 66 турдаги маҳсулот ишлаб чиқарилиб, 15,2 миллиард сўм даромад олинди. Йил якунига қадар давлат унитар корхоналарида 250 миллиард сўмлик маҳсулотлар ишлаб чиқарилиб, 20 миллиард сўмдан ортиқ даромад олиш режалаштирилган.\nМаҳкумларни касб-ҳунарга ўргатиш мақсадида халқ ҳунармандчилиги ва амалий санъат йўналиши бўйича 18 нафар мутахассис томонидан 1285 нафар маҳкумга касб-ҳунар ўргатиш ишлари олиб борилмоқда. Ҳунармандчилик курсларини тамомлаган 272 нафар маҳкумга сертификат берилган.\n10:56, 30.05.2020 427625\n17:46, 31.05.2020 318097\n22:20, 19.06.2020 390564\n01:33 Бугун 4959\n00:37 Бугун 6082\n00:22 Бугун 13401\n23:59, 03.08.2020 41737\n12:46, 03.08.2020 94306


Туркия Бош вазири муовини Абдуллатиф Шенер бугун Америка Қўшма Штатлари Туркия раҳбариятининг талабларига жавоб бермаётганини таъкидлади.\nБундан олдинроқ Вашингтон расмий Анқарадан АҚШ қўшинларини Туркия ҳудудида жойлаштириш ҳақида шартнома имзолаш кераклигини маълум қилган эди.\nШенернинг бу жавоби АҚШнинг Туркиядаги элчиси Роберт Пирсон Туркия Ташқи ишлар вазирлиги расмийлари билан учрашгани ва “вақт жуда муҳим”, деб айтганидан сўнг берилди.\nКеча расмий Анқара АҚШ қўшинларининг Туркия ҳудудида жойлаштирилиши учун БМТ Хавфсизлик кенгашининг бу ҳақида махсус резолюцияси қабул қилиниши лозимлигини таъкидлаган эди. АҚШ Туркияга қўшинларини унинг ҳудудида жойлаштириш эвазига 26 миллион доллар ёрдам таклиф этди. Туркия бу ёрдам унга берилишининг кафолатини сўрамоқда.\nАйни вақтда Брюсселда НАТО ташкилотининг Мудофаа қўмитаси йиғини бўлиб ўтди. Унда қўмита аъзолари Ироққа қўшни бўлмиш Туркияга уруш бошланган тақдирда ўзини ҳимоя қилиш учун АВАКС русумидаги радар учқичлари, Патриот ракеталари ва кимёвий-биологик қуролдан мудофаа тизимларини юборишга келишдилар. Туркияга уруш бошланмай туриб, ёрдам бериш режасига қарши чиқаётган Франция – қўмита аъзоси эмас.\nНАТО Бош котиби Жорж Робертсон бугун АҚШ президенти Жорж Буш билан учрашиш учун Вашингтонга борди.\nМосквада Россия президенти Владимир Путин Хитой президенти Цзян Цземин билан телефон орқали суҳбатлашди. Ҳар иккала президент БМТ инспекторларининг Ироқдаги фаолияти давом эттирилиши керак, деган фикр билдирган.


Сирдарёдаги музейда сақланаётган кўза лойига нега йод қўшилган? - Халқ сўзи\n14:12 02 Май 2019 Маданият\n“Халқ сўзи Online”. Аҳмадали Шерназаров/Сирдарё. Сирдарё вилояти тарихи ва маданияти музейида сақланаётган Эски Ховостепадан топилган кўза йод қўшилган лойдан ясалгани аниқланди. Маълумки, инсон танасида мазкур модда етишмовчилиги туфайли бўқоқ касаллиги пайдо бўлади. Олимларнинг фикрича, айни дарднинг олдини олиш ва уни даволаш мақсадида ўтмишнинг энг асосий сув идиши бўлган кўзаларнинг лойига йод қўшилган. Яъни кўзалар бир вақтнинг ўзида ҳам идиш, ҳам даво воситаси бўлиб хизмат қилган.\nЭски Ховостепадан топилган яна бир экспонат- ҳумо қуши тасвири туширилган шамдон тутқичини иккита – Термиз археология ва Сирдарё вилояти тарихи ва маданияти музейида кўриш мумкин.Ҳосилдорлик маъбудаси - Анахита ҳайкалчалари ҳам ноёб ҳисобланади. Сайхунобод туманидаги Киндиктепада олиб борилган археологик изланишлар натижаси ҳисобланмиш шакли, белгилари билан бир-бирини такрорламайдиган муҳрлар эса тарихда Шарқ Уйғониш даври деб юритиладиган IX-X асрларга мансублиги маълум бўлди.\n-Бизда бундай илмий-тарихий жиҳатдан қимматли аҳамиятга эга археологик топилмалар сони анчагина, -дейди музей директори Зокиржон Холдоров. - Шу боис ҳам вилоятимиз гарчи бир вақтлар қўш учса қаноти, одам юрса оёғи куядиган Мирзачўл негизида ташкил этилган бўлса-да, ноёб осори атиқа экспонатларнинг кўплиги бўйича республикамиздаги 160 та музейлар ўртасида 16 –ўринда туради.


сабзавотли энди ўрганувчиларга муаллифлик ошхонаси иссиқ таом оригинал парҳезли мевали оила учун духовка осон болалар учун ширин байрам учун пирог дармондори шарқ ошхонаси нонушта фойдали қовурмоқ тез пишадиган\nдизайн бувиларимиз маслаҳати шинам саломатлик идиш соч парвариши овқатланиш таом кийим парвариши тоза ҳаво тозалаш тана парвариши тозалик маслаҳат ошхона дазмол йиғиштириш шинам кийим кир ювиш\nЭнди ишга киришамиз:\nЭнди тозалаш воситасини резина қистирманинг бурмаларига бир хил қилиб суриб чиқамиз.\nЭнди машинанинг энг юқори ҳароратли режимини танлаб, ишга туширинг.\nТаъкидлаш жоиз, юқоридаги усул билан моғордан тўлиқ қутулиб бўлмайди, шунчаки уни вақтинчалик “қўрқитиб қўйиш” мумкин. Ўар сафар кир ювилиб бўлганидан сўнг резинани қуруқ қилиб артишга ва кир ювилмаётган вақтда машина эшигини очиқ қолдиришга ҳаракат қилинг. Шунда бу усулни бир йилда бир марта қўлласангиз ҳам етарли бўлади.\nТеглар: кир ювиш


Аллоҳ алақдан яратган инсоннинг биринчи муаллими Аллоҳ жалла жалолуҳунинг Ўзидир. Аллоҳ унга қалам билан илм берган, билмаган нарсасини ўргатган.\nАллоҳ субҳанаҳу ва таоло Муҳаммад соллаллоҳу алайҳи васалламни уммийларга ва улардан бошқаларга муаллим қилди. У зот уларга Китобни ва ҳикматни – Қуръон ва суннати мутоҳҳарани ўргатди. Аллоҳ таоло: «У уммийларга уларнинг ичидан Унинг оятларини ўқиб берадиган ва уларни поклайдиган ҳамда уларга Китобни ва ҳикматни ўргатадиган Расулни юборган Зотдир. Ҳолбуки, улар илгари очиқ-ойдин залолатда эдилар. Ва улардан ҳали уларга қўшилмаган бошқаларга ҳам. Ва Унинг Ўзи азиздир, ҳакимдир» (Жума сураси, 2-3-оятлар).\nРасулуллоҳ соллаллаҳу алайҳи васаллам умматларига Китоб ва ҳикматнинг ўзини ўргатдилар, чунки бу иккиси барча умматларни саодатга етакловчи илоҳий ваҳийдир. Бу иккиси асосий мақсад бўлса, бошқа илмлар унга элтувчи воситадир.\nОяти карималарнинг нозил бўлишига, уларнинг нозил бўлишига сабаб бўлган воқеаларига ҳамаср бўлган қавм фиқҳ, усули фиқҳ деб аталган илмларга муҳтож бўлмаган. Чунки улар Қуръоннинг тилини яхши тушунишган, шариатни жорий қилиш жараёнидаги воқеа-ҳодисалар билан бирга яшашган. Айни пайтда, бирор муаммога дуч келиб қолишса, Расулуллоҳ соллаллоҳу алайҳи васалламга бевосита мурожаат қилишган. Сийрат ва сияр, яъни ғазот аҳкомлари илмига келсак, бу илмларнинг қаҳрамонлари уларнинг ўзлари бўлишган, воқеаларнинг бевосита иштирокчилари бўлишган. Шунингдек, улар араб тили илмига ҳам беҳожат бўлишган, чунки улар шу тилнинг эгалари, юксак балоғат соҳиби бўлишган. Бу авлод замон тақозоси ўтган уламоларимизни мажбур қилган мантиқ ва баҳс-мунозара илми каби ақлий илмларга ҳам муҳтож бўлмаган.\nХуллас, улар Китоб ва Суннат илмидан бошқа илмга муҳтож бўлишмаган. Аллоҳ таоло Набий соллаллоҳу алайҳи васалламга топширган вазифалар мана шу эди: «Ва сенга одамларга нозил қилинган нарсани ўзларига баён қилиб беришинг учун Зикрни нозил қилдик» (Наҳл сураси, 44-оят).\nИлм олиш шу тўрт рукн устига қурилган: Китоб ва Суннатни ўрганиш, муаллим (илм берувчи), мутаъаллим (илм олувчи) ва уларнинг орасидаги таълим жараёни. Ушбу тўрт рукн орасида мустаҳкам алоқа бор…\nИлмнинг шарафи ўрганилаётган илмнинг шарафига қараб бўлади. Бу ерда ўрганилаётган илм эса Аллоҳнинг китоби, Набий саллаллоҳу алайҳи васалламнинг суннатларидир. Булардан улуғ илм борми?!\nТолибнинг шарафи у ўрганаётган илмнинг шарафига, муаллимнинг шарафи ҳам у ўргатаётган илмнинг шарафига боғлиқдир.\nТаълимнинг шарафи эса унинг самарасига, натижасига қараб бўлади.\nШу тўрт рукн бўлмаганида Ислом дини шу кунимизгача, Аллоҳ хоҳлаган вақтгача қолмаган бўлар эди…\nБаззор ва Табаронийлар Абу Бакрадан ривоят қилишган ҳадисда «Ё олим бўл, ё мутааллим бўл, ё тингловчи бўл ёки (илмга) муҳаббатли бўлгин. Бешинчиси бўлма, ҳалок бўласан», дейилган. Мен бу тўрт хислатга қуйидагиларни қўшимча қиламан: ё илм аҳлига ходим бўл, ё уларнинг илмини нашр қилувчи бўл, ё мактаб-мадрасалар очиб тарқатувчи бўл, ёки толиби илмларнинг ҳомийси бўлгин.\nМуҳаммад Аввоманинг «Маолимул иршодийя\nли синоати толибил илм» китобидан\nМусулмон кишининг гуноҳ аралаштирмасдан дуо қилиши..\nПул муомаласи: Қуръон ва суннат асосида маслаҳатлар\nҲар бир мусулмон ризқини ҳалолдан таъминлаши лозим..\n«Ота-онам сизга фидо бўлсин, эй Аллоҳнинг Расули! ..\nҲамма қаердандир, кимдандир адолат излайди: раъият..


«Ускунани бир марта ўрнатгани учун бир неча ой хизмат ҳақи олиш қонунга зид». Онлайн назорат касса машиналари ҳақида ДСҚ муносабати\n22:18 / 20.01.2021\nУскунани ўрнатиш, тадбиркорга ундан фойдаланишни ўргатиш, маҳсулотларни аппаратга жойлаб, ишга тушириб бериш хизмат ҳисобланади. Лекин бу иш ҳар ойда эмас, фақатгина бир марта бажарилади. Бунинг учун тадбиркорлик субъектларидан ҳар ой тўлов ундириш қонунчиликка зид, деб ҳисоблайди Солиқ қўмитаси ходими Ҳаётжон Насруллоев.\nДавлат Солиқ қўмитаси департаменти директори Ҳаётжон Насруллоев онлайн назорат касса машиналарини жорий этиш бўйича бажарилаётган ишлар юзасидан Kun.uz мухбирига қисқа интервью берди.\nОнлайн назорат касса машиналари нега керак бўлди?\nАйни пайтда онлайн назорат касса машиналарини жорий этишнинг учинчи босқичи бошланди. Бунда савдо айланмаси 100 миллион сўмдан юқори бўлган тадбиркорлик субъектлари ушбу касса машиналаридан фойдаланишмоқда.\nҲозирги кунда тадбиркорлик субъектлари давлат реестрига киритилган 13 турдаги онлайн назорат касса машинаси ва 11 турдаги виртуал касса дастурий маҳсулотларидан ихтиёрий танлов асосида фойдаланишлари мумкин.\nУларга ўзларига маъқул бўлган турдаги моделнинг хусусиятлари, нархи, фаолият турига мос келиши, функционал имкониятлари ва кейинчалик бундан фойдаланиш умумий харажатлари қанча бўлишидан келиб чиққан ҳолда танлаш ҳамда фойдаланиш ҳуқуқи берилган.\nОйлик абонент тўлови ҳақида\nДавлат солиқ қўмитаси томонидан назорат касса машиналари тизимини янада такомиллаштириш мақсадида жараёнлар тўлиқ ўрганиб чиқилмоқда. Бунда техник хизмат кўрсатиш марказлари қайси турдаги хизматларни қанақа шаклда кўрсатяпти, айнан буни тадбиркорлик субьектларига кўрсатилаётган хизматлар учун сўралаётган тариф режалари нима асосида шаклланганига эътибор қаратиляпти.\nОНКМни ўрнатиш, ишлатиб кўрсатиш, ускунадан фойдаланишни ўргатиш, маҳсулотларни аппаратга жойлаб ишга тушириб бериш ҳақиқатда хизмат ҳисобланади. Лекин бу иш ҳар ойда эмас, фақатгина бир марта бажарилади.\nКейинги ойларда ҳам хизмат харажатлари таркибига киритилиб, ҳар ой тадбиркорлик субъектларидан тўлов талаб қилиниши қонунчилик талабларига умуман мос келмайди.\nТехник хизмат кўрсатиш марказларига ҳам мазкур талаблар айтилган. Ҳар бир тадбиркорлик субъекти биринчи навбатда ўзига мос келадиган ОНКМни танлайди. Қолаверса, бу ерда техник хизмат кўрсатиш марказлари ёки ОНКМни ишлаб чиқарувчилар ҳам ўзининг сотаётган маҳсулоти ва кўрсатаётган хизматларни бозордаги қиймати қанчалик юқорилигидан келиб чиққан ҳолда мижозлари сонининг эртага камайиши ёки йўқолишидан ҳам хавотир бўлади. Шунинг учун нарх сиёсатини тўғри кўриб чиқиш керак.\nКейинги босқичда тадбиркорлик субъектлари ўзига кўпроқ мижоз бўлишини истаса, ўзининг тарифлари ва нархларини имкон қадар арзон қилган ҳолда тадбиркорлик субьектларига кенг, қулай ва сифатли хизматлар яратиб бергани мақсадга мувофиқ.\nОнлайн назорат касса машиналари солиқлар кўпайишига хизмат қиладими?\nОнлайн назорат касса машиналари(ОНКМ)ни жорий қилишдан асосий мақсад ––солиқларни кўпайтириш эмас, балки истеъмолчилар ҳуқуқларини ҳимоя қилишдан иборат.\nСабаби бизда аввал фойдаланилган назорат касса машиналарида чекларда фақатгина умумий сумма бўлган холос. Яъни, истеъмолчи нима товар сотиб олгани, унинг таркиби нималардан иборат экани кўрсатилмаган.\nАвваллари фуқаро дўкондан сотиб олган товарининг сифатсиз эканини аниқласа, унинг чеки билан келган тақдирда ҳам айнан шу магазиннинг товарини олганини исботлаб беришнинг имконияти бўлмаган.\nҲозирги ОНКМнинг асосий талабларидан бири –– берилган чекда маҳсулот таркиби, миқдори ва қанча қийматда сотилгани аниқ кўрсатиб ўтилади. Мободо истеъмолчида қанақадир эътирозлар пайдо бўладиган бўлса, бу товарни чек билан бирга келган ҳолда ўзининг ҳуқуқларини талаб қилиш имкони мавжуд.\nҚолаверса, ОНКМнинг асосий хусусияти савдо операцияси ҳақидаги ахборотлар Давлат солиқ қўмитасига онлайн режимда юборилади. Маълумотларни кейинчалик ўзгартириб бўлмайди. Аввалги аппаратлар хотирасига ўзгартириш киритилиб, орқага айлантириб қўйиш муаммолари кўп учраган. Бундаги маълумотлар эса ўша заҳоти юборилгани ҳисобига буни орқага айлантиришнинг ҳеч қанақа иложи йўқ. Бу тўлиқ ёпилган.\nМазкур тизим солиқларни ҳисоблаш базасини тўғри аниқлашга ёрдам беради. Солиқ ҳисоботларини автоматик равишда шакллантириш, айланма ёки умумий белгиланган солиқ тўловчилар бўладими, бу ерда уларни қанча савдо тушумига эга эканлиги тўғридан тўғри маълумотлар базасида шаклланади ва у ерда солиқ ҳисоботида ўша нарса акс этади.\nЯнги тизимнинг қандай аҳамияти бор?\nОНКМ биринчи навбатда тадбиркорлик субъектлари ҳисоб тизимларини автоматлаштириш имконини беради. Яъни сотилган маҳсулотнинг миқдори, қиймати, даромадлилик даражаси, қайси маҳсулотлар кўпроқ ёки камроқ сотилганини ҳам таққослаш имконияти бор.\nЯна бир жиҳати солиқ тўловчининг шахсий кабинетида ҳар бир тадбиркорлик субьекти ўзи сотган чекларни кўриб бориши, таҳлил қилиши мумкин. Шунингдек, қайси маҳсулотлари харидоргир ёки керакли даромадни бера олмаётганини ҳам автоматлаштириш имкониятлари жорий этилган.


Rost24 - Қўним топмас талаба, қачон қилар ғалаба?! – Тошкентдаги талабаларнинг 87 фоизи талабалар турар жойидан қуруқ қолган\nТалабалар муаммосига ким ечиб топиб беради?\nҲукуматнинг жорий йил 24 сентябрдаги тегишли қарори билан 1 майдан бошлаб давлат олий таълим муассасаларининг ижарада яшаётган талабаларига ойлик ижара тўловининг бир қисмини Давлат бюджети ҳисобидан қоплаб бериш тартиби тўғрисидаги низом тасдиқланди.\nХўш, Ўзбекистонда талабаларни энг кўп қийнайдиган масала – турар жой муаммосини ҳал этиш учун шунинг ўзи етарлими?\nЎзбекистондаги Олий таълим: Рақамлар нима дейди?\n2020-2021 ўқув йили учун тасдиқланган давлат буюртмаси параметрларига биноан бакалавриат таълим йўналиши бўйича 150 375 нафар талаба қабул қилиш режалаштирилган эди. Мазкур кўрсаткич ўтган йили 138,1 минг нафарни ташкил қилган. Рақамларнинг ўсиб бориши, албатта, ёш-кадрларни кўпайтириш, мамлакатимизда ижтимоий қатлам ролини янада ошириш учун муҳим аҳамият касб этади.\nБироқ, талабаларнинг 4 йил мобайнида қай тартибда таҳсил олиши, яшаб кун кечириши масаласи эса ҳали ҳамон тўлақонли ижобий ҳал этилмаган, оғриқли масалалар эса бисёр.\nТалабанинг истеъмол саватчаси, унинг кунлик, ҳафталик, ойлик ва йиллик эҳтиёжлари, чиқим ва харажатлар ҳамда ҳамма учун таниш ва сира ҳам долзарблигини йўқотмайдиган муаммо – талабаларнинг турар жой масаласи.\nЙил бошида қайд этилган кўрсаткичларга кўра, Ўзбекистонда 129 та ОТМ мавжуд бўлиб, уларда таҳсил олаётган талабаларнинг умумий сони 500 минг нафарни ташкил этган. «2020 йил учун Ўзбекистон Республикасининг Давлат бюджети тўғрисида»ги қонунга мувофиқ эса, Олий ва ўрта махсус таълим вазирлиги учун 3 триллион 314 миллиард 709,3 миллион сўм йўналтирилиши режалаштирилган эди.\nТошкент «талабалар инкубатори».\n2018-2019 йиллар Олий таълим муассасаларида 114,5 минг нафар, 2019-2020 йиллар 138,1 минг, 2020-2021 йилларда эса 150,3 минг нафар ёшлар талабаликка қабул қилинган. Бу кўрсаткичдан билса бўладики, йилдан йилга Олий ўқув юртларига олинаётган талабалар сони 2 баробарга ошган. Бу ўсишнинг юқорилиги бўйича Тошкент вилояти 40,3 фоизни ташкил қилиб биринчи ўринда турибди. Тошкентда 85 та талабалар турар жойи мавжуд бўлиб, бу 13% талабани қамраб олади. Қолган 87% талаба аҳволи ҳақида эса ким қайғуради?\nПрезидент Шавкат Мирзиёев 2021 йил 28 январда бўлиб ўтган йиғилишда бу бўйича топшириқ берган.\n«Бу масалани шахсан бош вазир ўз назоратига олади. Ёшлар кўпаймоқда. Ётоқхоналар сонини кўпайтириш керак. Битта хонада тўрт кишидан бўлсин, плацкартага ўхшаб… Биз «бой» давлатмизку – бизда икки кишига, бир кишига хоналар бор… Тўрт кишига хоналар бўлсин — плацкартага ўхшаб икки этаж… Бойроқ бўлсак, юқоридагисини олиб ташлаймиз», – деган эди Президент.\nБош вазир Абдулла Арипов Хитой тажрибасини мисол қилиб келтирган. Унинг айтишича, у ерда ётоқхоналар 4 кишилик хоналар билан қурилади деган эди.\nТошкентдаги 85 та талабалар турар жойи 13% талабани қамраб олиш имкониятига эга бўлса, бу рақам камида 78% бўлиши учун 425 та ётоқхона қурилиши керак экан. Шунда ҳам бу 100 фоиз натижани бермайди. Демак, на Хитой тажрибаси, на япон тажрибаси ҳали ишга тушмаган кўринади…\nКирим-чиқимлар: Чўнтаги чанг босган талаба.\nҲозирги кунда Тошкент шаҳрида ўртача икки хонали уйни 200-300 долларга олиш мумкин. Шунда бир кишига ўртача бир ойлик яшаш 50 долларга тушади. Бу 535 минг дегани. Энди бир кунлик чиқимини ўртача олиб ҳисобласак. Бир кунда ўқишга бориб келиши учун (метро, автобусда) 2800 сўм сарфлайди (қақат битта транспортда бориб ва келиши учун). Эрталаб нонуштаси учун ўртача 15 минг сўм. тушлик 20 минг, кечки овқат учун эса 25 минг сарфлайди (бу тўғри овқатланиш тартибида овқатланганда шунга риоя қилиш керак). Шунда бир кунда 62800 сўм чиқим қиляпти. Буни бир ойга кўпайтирсак, 1 884 000 сўм сарфлайди. Квартира пули билан эса 2 444 000 сўм бўлади. Демак, талаба бир ойда камида 2 444 000 сўм сарфлайди.\nЭътибор беринг, бу рақамлар фақат кичик кунлик харажатлар учун ҳисобланди. Қўшимча тил ва бошқа курсларда ўқиса, бу рақамлар янада катталашади. Талабага шартли равишда бериладиган стипендия миқдори 400 000 сўм. бунда талаба контрактда ўқиса, стипендиясиз қилиб ёздириши ва стипендия олмаслиги мумкин. 5 баҳога ёпган талабаларга эса, 96 000 сўм алоҳида стипендия мавжуд.\n1-курс, эндигина уйидан келган, ҳали шаҳарнинг ҳеч қаерини билмайдиган талаба бу пулларни қаердан олади? Ота-онаси топган пули квартираси учун етсинми ёки кунлик харажати учун? У ота-онанинг ўзи 2,5 млн ойлик олса ҳам катта гап...\nБиз материалимизни янги чиққан қарор билан бошлаган эдик. Қарорга кўра, ижара ҳуқуқи асосида яшайдиган талабаларнинг ойлик ижара тўлови бир қисмини қоплаб бериш давлат солиқ хизмати органлари томонидан ҳисобга қўйилган кўчмас мулк ижара шартномасига мувофиқ ижара ҳуқуқи асосида яшайдиган ариза берувчиларга нисбатан татбиқ этилади.\nИжара тўловининг қоплаб бериладиган қисми Тошкент шаҳрида – БҲМнинг 1 баравари, қолган ҳудудларда – БҲМнинг 0,5 бараваридан ошмаслиги белгилаб қўйилган. Бу белгиланган ишга мувофиқ, 2021 йил май–июнь ойлари учун 3 минг нафардан кўпроқ талабага 920,8 миллион сўм маблағлар давлат бюджети томонидан тўлаб берилган. Аммо бу ҳам муаммо ечими эмас. Чунки ижара тўловининг қоплаб бериладиган қисми биринчи навбатда эҳтиёжманд оила фарзандлари учун қўлланади. Қолган талабаларчи? Улар шунда 1-курсдан ишлашга мажбур бўладими?\nБундан ташқари, квартира шартномаси бўйича кўпгина ижара қўювчи шахслар талаба билан шартномани тузишдан бош тортмоқда. Турли югур-югур, расмиятчиликка ҳеч кимни тоқати йўқ. бундай вазиятда талаба арз-додини кимга айтсин?\n1) Ошиб бораётган талабалар сонига мувофиқ талабалар турар жойлари қурилишини тизимли тарзда амалга ошириш;\n2) Соҳага тадбиркорлик субъектларини жалб этиш ва замонавий талаблар асосида хусусий турар жой мажмуалари фаолиятини йўлга қўйиш;\n3) Чет эл тажрибасини жиддий ўрганиш ва манфаатли андозалар олиш;\n4) ТТЖга жойлашувчи талабаларни қабул қилиш қамрови ҳамда тартибини қайта кўриб чиқиш ва зарур ўзгартиришлар киритиш;\n5) Талабалар турар жойига жойлашаётган талабаларнинг ҳақиқатдан ҳам низомга мувофиқ тарзда жойлашаётганини назорат қилиш.\n«Талаба ҳам одамми?» деган халқ ичида гап юради. Бу гапни қанчалик тўғри эканлигини юқоридаги таҳлиллар кўрсатиб берди.\nТТЖга туради болам деб олиб келиб ота-она 2-3 кунлаб кўчада ётади, ваҳоланки уларнинг сўрови қабул қилинмай, 500-600 минг сўмга квартирага қўйиб кетиб, ҳар ойда фарзанди учун 2,5 миллион жўнатган ота-онанинг фарзанди – талаба ҳам одамми?\nБундай шароитда талаба на тил ўргана олади, на қўшимча курсга қатнай олади. Ота-онамга фойдам тегсин дея кафе-барларда ярим ставка ишлаб ўзига пул топиш ҳаракатига тушади. Биз эса шундай бир вазиятда билимли, хорижий мамлакат ёшлари билан беллаша оладиган ёш-авлод чиқишини кутамиз. Ҳа, улар чет элга чиқа олади, фақат қора меҳнатда ишлашга…\nТег: талаба ОТМ ётоқхона\nTalaba hech qachon g'alaba qozonmaydi: juda yengil vaznli kurashchi (talaba) o'ta og'ir vaznli superpolvon (OTM)ga qarshi kurashadi, bunda raqib(OTM)ga har qanday g'irrom usullardan foydalanishga ruxsat berilgan (KOMENDANTNING "KVARTIRANT"LARIN SANANG)I\nZamondan ancha orqada qolibsizlar: OTMlar ma'muriyati iloji boricha kam talaba sessiyani "5"lik yopishi bo'yicha domlalarga og'zaki buyruq berishgan, sababi ma'lum


Машиналар қўзғолони: Tesla электромобили «камикадзе»лик қилди! - Terabayt.Uz\nМашиналар қўзғолони: Tesla электромобили «камикадзе»лик қилди!\nИнсоният дастлаб ўзининг оғир меҳнат талаб этувчи ишларини турли машиналар зиммасига юклаган ва бу яхши фойда бериб келаётир. Энди эса ақлий фаолият талаб қилувчи ишларнинг айримларини сунъий онг, автопилот кабиларга ишониб топширишяпти, аммо...\nЎҚИНГ: АҚШ армиясида ишлаган муҳандис «машиналар қўзғолони»дан хавотирда\nTesla Model 3 электрокари Йўл ҳаракати хавфсизлиги суғурта институти (Insurance Institute for Highway Safety, IIHS) томонидан ўтказилган барча олтита краш-тестни муваффақиятли топширган. Натижада ҳатто унга «Top Safety Pick + 2019» соврини ҳам топширилган.\nЛекин Sina News Media нашрининг хабарига кўра, куни кеча Хитой жануби-шарқидаги Цзянси вилоятида айни шу машина иштирокида авария содир бўлган. Tesla Model 3 бунда ўз-ўзидан тезлигини 127 километр/соатга чиқариб, елдай учиб кетган. Ҳайдовчининг тезликни пасайтиришга бўлган уринишлари наф бермаган, тормоз шунчаки ишламай қолган. Охир-оқибатда электрокар йўлдан чиқиб, ичидаги ҳайдовчиси билан бирга портлаб кетган.\nTesla компанияси бу воқеа юзасидан расмий баёнот бериб, ушбу йўл-транспорт ҳодисаси бўйича Хитойдаги тегишли ҳукумат агентлиги билан келишилган ҳолда текширув ишлари олиб борилишини маълум қилган. Дастлабки тахминларга кўра, авария автопилот тизимидаги носозлик туфайли келиб чиққан.\nЎтган йилнинг декабрида Tesla электрокарлари иштирокида учта йўл-транспорт ҳодисаси қайд этилган. Уларда уч нафар киши ҳалок бўлгани хусусида Associated Press жорий йилнинг январида хабар берган эди.\nЎҚИНГ: «Ўқ ўтмас» Cybertruck’нинг тақдимотида Tesla айтмаган жиҳати фош бўлди!\n#Tesla #Tesla Model 3 #электрокар #электромобил #янги технологиялар


Тошкент шаҳрида 13-14 ноябрь кунлари “Одам савдосига қарши курашишда судларнинг ўрни” мавзудаги халқаро конференция бўлиб ўтмоқда.\nKun.uz мухбирининг хабар беришича, Ўзбекистон Сенати раиси Танзила Норбоева конференцияда кўтарилган мавзу юзасидан ўз фикрларини билдириб ўтди.\n«Тушунтириш ва тарғибот ишлари натижасида охирги икки йилда одам савдоси билан боғлиқ жиноятлар қарийб 3,2 баробарга камайди. Мажбурий меҳнат масаласида шу йилнинг ўзида 250 нафар мансабдор шахсга маъмурий жавобгарлик қўлланилди.\nЛекин бу билан соҳада муаммолар ҳал этилди, деб айта олмаймиз. Айниқса, ҳуқуқ-тартибот органларининг халқаро ҳамкорлик ишлари бугунги кун талабига тўлиқ жавоб бермайди. Одам савдоси жинояти – нафақат бир давлатнинг муаммоси, бу – трансмиллий жиноятдир. Бу ҳудуд ва чегара танламайди.\nЖиноятларнинг қайси бир тури бўлмасин, бу инсоният цивилизациясига очиқдан-очиқ тўсиқ бўлмоқда. Шунинг учун, ҳар бир давлат одам савдоси бўйича жиноятларга қарши аёвсиз курашиши, суд идоралари қонун устуворлиги, ижтимоий адолатни ўрнатиши, жиноятларни судларда кўришда жазо муқаррарлиги принципига қатъий риоя қилиш керак бўлади. Шунинг учун бу масалада халқаро ҳамкорлик масаласи шу мажлисда келишиб олиниши зарур», – дейди Танзила Норбоева.\nКонференциянинг илк кунида хорижий ва ўзбекистонлик экспертлар сўзга чиқиб, масала юзасидан ўз таклиф ва мулохазаларини билдиришди.\nТўртта сессиядан иборат конференция икки кун давом этади.\nСенат раиси ва унинг ўринбосарлари сайланди\nОҳангаронда уч ойлик чақалоғини сотмоқчи бўлган аёл ушланди


АҚШ вице президенти Украинага йўл олди\nАҚШ Вице президенти Жой Байден.\nАҚШ Вице президенти Жой Байден душанба куни Киевда Украина ҳукумати етакчилари билан учрашади. Байденнинг Киевга ташрифи Украина билан Россия 20 апрель куни рўй берган қонли тўқнашув юзасидан бир-бирини айблаётган пайтга тўғри келмоқда.\nИкки кунлик ташриф давомида Байден Украина муваққат президенти Олександр Турчинов, бош вазир Аресений Яценюк ҳамда парламент вакиллари билан учрашади.\nОқ уйнинг маълум қилишича, АҚШ вице президенти халқаро ҳамжамиятнинг Украина иқтисодини ўнглаш ҳамда юзага келган бўҳронни ҳал этиш уринишларига доир масалани муҳокама қилади.\nУкраина ва Россия Славянск шаҳрида 20 аперль куни россияпараст айирмачилар ўрнатган блок-постда камида уч кишининг ўлими билан тугаган отишмада бир-бирини айбламоқда.


"O'ZBEKISTON POCHTASI" АЖ НИНГ ҚЎШИМЧА АКЦИЯЛАРНИ ИМТИЁЗЛИ СОТИБ ОЛИШ ҲУҚУҚИ МАВЖУД АКЦИЯДОРЛАРИГА БИЛДИРИШНОМА\nДата опубликования модератором*: 03.05.2021\n«O‘ZBEKISTON POCHTASI» AKSIYADORLIK JAMIYATI\n«O‘ZBEKISTON POCHTASI» aksiyadorlik jamiyati Кузатув кенгашининг 2021 йил 12 апрелдаги қарорига асосан Жамият Устав фондининг миқдорини 28 575 000 000 сўмга ошириш мақсадида номинал қиймати 1 905 сўм бўлган 15000000 дона эгасининг номи ёзилган оддий ҳужжатсиз шаклдаги қўшимча акцияларнинг чиқарилуви Капитал бозорини ривожлантириш Агентлигининг Тошкент шаҳар ҳудудий бошқармаси томонидан 2021йил 29 апрелда Q0817-4 сон билан давлат рўйхатидан ўтказилганлигини маълум қиламиз.\nҚўшимча акциялар чиқарилиши тўғрисидаги қарорга асосан Жамият акциялари акциядорларга имтиёзли сотиб олиш ҳуқуқи тақдим этиш билан ёпиқобуна орқали жойлаштирилади.\nҚўшимча акциялар чиқарилиши тўғрисидаги қарорга асосан жамият акциядорларига қўшимча чиқарилган акцияларниимтиёзли сотиб олиш ҳуқуқи берилади. Имтиёзли сотиб олиш ҳуқуқининг амал қилиш муддати билдиришнома оммавий ахборот воситаларида эълон қилинган пайтдан эътиборан 10 (ўн) кун давомида амал қилади.\nЖамият акцияларини имтиёзли сотиб олиш ҳуқуқига эга шахсларнинг рўйхати 2021 йил 12 апрель холатига шакллантирилган жамият акциядорлари реестрининг маълумотлари асосида тузилади.\nҚўшимча чиқарилган акциялар 8 528 сўмдан жойлаштирилади.\nАкцияларни имтиёзли сотиб олиш ҳуқуқига эга шахсларга ушбу чиқарилишдаги акциялар 8 528 сўмдан жойлаштирилади.\nАкциялар учун миллий валютадаги пул маблағлари Жамиятнинг\n2021 0000 9001 5526 6001 ҳисоб рақамига, АҚШ долларидаги пул маблағлари Жамиятнинг 2021 0840 0001 5526 6001 ҳисоб рақамига, Евродаги пул маблағлари Жамиятнинг 2021 0978 2001 5526 6002 ҳисоб рақамига, Россия рублидаги пул маблағлари Жамиятнинг 2021 0643 8001 5526 6002 ҳисоб рақамига қабул қилинади. Банк номи – Акциядорлик тижорат “Алоқабанк” (АТ «Алоқабанк») Амалиёт бошқармаси, Банк коди – 00401, SWIFT коди - JSCLUZ22, Банк СТИРи – 200 829 053, Банк манзили – 100047, Тошкент шаҳри Миробод тумани Амир Темур шох кўчаси, 4-уй.\n«O‘ZBEKISTON POCHTASI» AJ акциядорлари имтиёзли олишга хақли бўлган акцияларнинг сонини аниқлаш тартиби қуйидаги формулага асосан аниқланади:\nA/8 240 228=B;\n15 000 000*B=C;\n8 240 228 – Жамият устав капиталидаги умумий акциялар сони;\n15 00 0000– қўшимча чиқарилган акциялар умумий сони;\nА – акциядорнинг Жамият устав капиталидаги акциялари сони;\nВ – Жамият устав капиталига мутаносиб равишда акциялар сони;\nМаълумот учун телефонлар: +998 71 233-79-98


Самарқандда тиббиёт муассасаси биноси ҳаёт учун хавфлилигидан шикоят қилган врач ишдан ҳайдалди\nГексохлоран ДДТ моддасидан қишлоқ хўжалигида ҳашарот ва зараркунандаларга қарши ишлатилади ўта заҳарли ҳисобланади\nСамарқанд вилояти Каттақўрғон тумани Гулистон қишлоғидаги бирламчи тиббий-санитария ёрдам муассасаси бош врачи, муассаса биносининг яроқсизлиги ҳақида расмийларга арз қилгани учун ишдан олинганини даъво қилмоқда. Абдураҳим Бозоровнинг иддао қилишича, қарийб 60 йил аввал қурилган бинода кўп йиллар заҳарли кимёвий моддалар сақланган, бундан 10 йилча аввал эса, бино қарийб 10 минг аҳолига хизмат кўрсатадиган “Гулистон” қишлоқ врачлик пунктига ўзгартирилган.\n“Гулистон” қишлоқ врачлик пункти (ҚВП) собиқ бош врачи Абдураҳим Бозоровнинг Озодлик билан суҳбатда айтишича, қарийб 10 минг аҳолига бирламчи тиббий-санитария ёрдамини кўрсатувчи муассаса биноси бундан 10 йилча аввал косметик таъмирдан ўтказилгунига қадар кўпни кўрган. Бинонинг 60 йиллик тарихида ундан узоқ вақт давомида ҳашарот ва зараркунандаларга қарши ишлатиладиган заҳарли кимёвий моддаларни сақлаш мақсадида фойдаланишган, дейди шифокор.\n- Қишлоқ врачлик пункти биноси 1960 йилларда хом ғиштдан болалар боғчаси қилиб қурилган. У бир неча йил ишлаган, кейин колхоз идораси бўлган, кейин ташландиқ бўлиб ётган. 1990 йилларда бир “Камаз” гексохлоран ДДТ химикати сақланган бу бино ичида. Бу химикат йиллар давомида полнинг тагига тушиб, бутун хоналар заҳарлани қолган. Бундан тахминан 10 йилча аввал, 2000 йиллар атрофида бино бироз таъмирланиб, қишлоқ врачлик пункти учун ажратилган. Бино таъмирлангани билан гексохлоран химикати ҳиди сасиб ётибди. Мен бир неча марта вилоят ҳокимигача, вилоят соғлиқни сақлаш бошқармасигача шикоят қилганман, лекин улар пул йўқ, қабилида гап қилишган, дейди Абдруҳаим Бозоров.\nУнинг яна айтишича, 10 минг аҳолига тиббий хизмат кўрсатадиган ҚВП биноси одам ҳаёти учун хавфли эканини ёзавергани Каттақўрғон туман тиббиёт бирлашмаси бош врачи томонидан таҳдидларга сабаб бўлган ва у ўз лавозимидан воз кечишга мажбурланган.\n- Республика Соғлиқни сақлаш вазирлигига, Миллий хавфсизлик хизматига – Иноятовга телеграмма бердим, “шундай гап, атрофимда шунда воқеа бўлмоқда”, деган маънода. Орадан икки ой ўтиб, олдимга келишди ва нима учун бу телеграммани бердинг, деб дўқ-пўписа қилишди. Бир гуруҳ бўлиб уюшиб, сени ишдан ҳайдаймиз, иш вақтида телеграмма ёзиш билан шуғулланиб юрибсан, урамиз, ўлдирамиз, деган гапларни қилганидан кейин, ишимни ташлаб кетишга мажбур бўлдим.\nАгар Абдураҳим Бозоров иддао қилаётганидек, ҚВП биносида гексахлоран ёки бошқа кимёвий моддалар сақланган бўлса, уни тиббиёт муассасаси учун ишлатиш мутлақо мумкин эмас. “Гулистон” ҚВПси собиқ бош врачининг иддаолари юзасидан Каттақўрғон тиббиёт бирлашмаси раҳбарияти Озодликка изоҳ беришдан бош тортди.\nЎзбекистон президентининг 1998 йилдаги фармонига биноан амалга оширилган соғлиқни сақлаш ислоҳотлари доирасида ташкил этилган бирламчи тиббий-санитария ёрдами тизими талабларига кўра, 10 минг аҳолига хизмат кўрсатадиган қишлоқ врачлик пункти биноси янги қурилган бўлиши ёки йўқ деганда мавжуд бино барча талабларга жавоб берадиган даражада капитал таъмирдан ўтказилиши керак.\nЛекин Абдураҳим Бозоровнинг иддаосига кўра, капитал таъмир у ёқда турсин, бинода кўп йиллар сақланган заҳарли моддалар қанчалик бартараф этилгани ҳам таҳлил этилмаган.\nГексохлоран ДДТ моддасидан қишлоқ хўжалигида ҳашарот ва зараркунандаларга қарши ишлатилади ўта заҳарли ҳисобланади. Унинг катта миқдордаги консистенцияси одам соғлиғига зарар етказиши мумкин.